KaPa. Me without you...tea without a biscuit!: 2020\nΚάποια πράγματα πρέπει απλά να μένουν σπασμένα. Σκέφτηκα σαν έσπασα το αγαπημένο μου γυάλινο ποτήρι του λικέρ. Ένα και μοναδικό κι απίστευτα πολύτιμο, είχε απομείνει από την εξάδα της γιαγιάς. Προίκα του αρραβώνα της μου είχε πει κάποτε. Παμπάλαιο το βρήκα στο παλιό μπουφέ με την βιτρίνα χρόνια πριν και το πήρα. Ντελικάτο και λεπτό με μια ρίγα χρυσού στο χείλος του, εκείνα τα πολύτιμα κρύσταλλα που θύμιζαν άλλη εποχή, έπεσε μέσα από τα χέρια μου λες κι ήταν τρύπια. Κι έσπασε σε χίλια μικρά κομμάτια. Το σοκ διαδέχθηκε η σκέψη να τα μαζέψω και μετά κάτι να κάνω με αυτά… κάτι…\nΘυμήθηκα την ιστορία με τους κινέζους που έβαζαν χρυσό στις ρωγμές των σπασμένων σκευών για να τις αναδείξουν, με μια υπέροχη συμβολική κίνηση τιμώντας ουσιαστικά τις πληγές τους…\nΚάποια σκεύη κολλούν και διορθώνονται. Κάποια άλλα χάνουν το σχήμα τους μα μένουν τα κομμάτια χρυσού ενδιάμεσα να αναδείξουν τα σπασίματα και τον πόνο….\nΠάντα σκέφτομαι με αυτόν τον τρόπο. Πάντα η προσπάθεια είναι να μάθω, να επουλώσω, να αναδείξω…\nΌμως ήξερα πως όλα αυτά ήταν φρούδες ελπίδες για αυτό το ποτηράκι!\nΚάποια πράγματα δεν μπορούν να διορθωθούν. Κάποια πράγματα σπάνε και δεν μπορείς να κάνεις τίποτε για αυτό. Κάποια βιώματα παραμένουν σπασμένα μέσα μας.\nΜου πήρε μέρες να ψάχνω ειδικές κόλλες και ειδικές κατασκευές, μέχρι να συνειδητοποιήσω αυτό που αρνούμουν....Απλά τέλειωσε και τότε άρχισαν δάκρυα να κυλούν. Σαν τότε να μου επέτρεψα να πονέσω.\nΚράτησα τα κομματάκια στα χέρια μου και σκέφτηκα πως ακόμη κι έτσι ήταν όμορφα. Το φως αντανακλούσε μέσα τους υπέροχα. Είχαν γίνει αιχμηρά και έκοβαν πια κι είχαν πάρει παράξενα σχήματα και ναι, ακόμη και έτσι το σπασμένο ποτηράκι του λικέρ ήταν όμορφο με έναν τρόπο αλλιώτικο …Το παλιό του σχήμα ήταν για πάντα χαραγμένο μέσα μου, μα στην ουσία το ποτήρι, είχε χαθεί! Το σχήμα του, η χρησιμότητα του είχαν για πάντα χαθεί μαζί του.\nΌχι κάποια πράγματα δεν διορθώνονται. Κάποια ραγίσματα δεν αφήνουν απλά το φως να περάσει από μέσα μας όπως πολύ τρυφερά έγραψε ο Χέμινγουεϊ, μα χάσκουν ορθάνοιχτα σαν γκρεμισμένα σπίτια που τα σφυροκοπούν οι αέρηδες, οι σκληροί χειμώνες και τα ανελέητα καλοκαίρια. Όχι κάποια πράγματα, όσο κι αν προσπαθήσεις δεν αλλάζουν, δεν αντιστρέφονται.\nΑλλά να μοιραστώ κάτι; Δεν πειράζει! Είναι αυτό τόσο επίπονο μα κάποιες φορές και τόσο ανακουφιστικό! Έχουμε μάθει να βάζουμε στόχους, να τραβάμε μπροστά, να "επισκευάζουμε" ότι χάλασε, να μιλάμε για τις επιτυχίες μας για όλα αυτά που με κόπο καταφέραμε…\nΟι κακές, οι λάθος στιγμές μας είναι εκεί σαν σκιές μόνο για να μας πληγώνουν. Να μας ντροπιάζουν και να μας κάνουν να μην θέλουμε να θυμόμαστε.\nΜια δύσκολη σκληρή χρονιά κλείνει σήμερα και στον φετινό απολογισμό… θα σταθώ στα λάθη μου. Στις κακές στιγμές μου. Τις αδύναμες. Τις απογοητευτικές. Θα τις βγάλω από τις σκιές τους. Θα τις αποδεχτώ και θα τις αναγνωρίσω. Θα μιλήσω με τον εαυτό μου για αυτές! Θα τις κοιτάξω με μάτια αλλιώτικα. Θα τις τιμήσω και θα αποδεχτώ πως κάποια λάθη δεν αλλάζουν. Κάποιες λέξεις δεν ξελέγονται, κάποιες κινήσεις δεν ξεγίνονται…κάποιες πληγές δεν επουλώνονται έτσι όπως θα θέλαμε!\nΔεν γυρίζουν πίσω οι άνθρωποι. Οι χαμένες στιγμές. Ο σπαταλημένος χρόνος…\nΚάποια ποτηράκια όσο πολύτιμα κι αν μας είναι όσο κι αν τα προσέχουμε γλιστρούν από τα χέρια μας και γίνονται κομμάτια. Σε μια στιγμή. Ίσως φταίξαμε, ίσως όχι. Ίσως μπορούσαμε να το είχαμε αποφύγει, μα ίσως και όχι, ίσως, ίσως, ίσως...Η φετινή χρονιά είχε πολλές τέτοιες στιγμές επίγνωσης. Μάχες που κερδήθηκαν μα και μάχες που χάθηκαν. Άνθρωποι που σώθηκαν μα και άνθρωποι που έφυγαν για πάντα. Φέτος περισσότερο από κάθε άλλη φορά η ανθρωπότητα πληγώθηκε βαθιά. Φέτος δώσαμε μια τεράστια μάχη ως άνθρωποι και αν και ξέρουμε πώς να τραβάμε μπροστά μετρήσαμε απώλειες δυσβάσταχτες. Φέτος πονέσαμε, φοβηθήκαμε, χάσαμε και χαθήκαμε. Απογοητευτήκαμε, προσευχηθήκαμε… φέτος επιτύχαμε πολλά μα αποτύχαμε παταγωδώς ξανά και ξανά και ξανά!\nΦέτος σπάσαμε. Σπάσαμε αγαπημένοι και κάποια κομμάτια δεν θα κολλήσουν ποτέ, ποτέ, ποτέ ξανά!\nΜα ξέρετε κάτι; Το πιο σπουδαίο είναι…πως φέτος μάθαμε κάτι πελώριο! Πως μπορούμε να είμαστε ευτυχισμένοι …ακόμη και σπασμένοι!\nΚαλή δύναμη σε όλους όσους μετρούν απώλειες σπασίματα, ραγίσματα...Μια δύσκολη χρονιά φεύγει. Ας την αποχαιρετήσουμε τσουγκρίζοντας τα ποτήρια μας σε μια σιωπηλή μυσταγωγία. Κι αν κάποιου το ποτήρι έσπασε θα πιεί απ' το δικό μας. Ας πιούμε μαζί, για ένα ευχαριστώ κι ένα αντίο, αντίο, αντίο...\nΚλείνω με ένα βίντεο που με συγκλόνισε. Τι χρονιά ζήσαμε! Επιβιώσαμε. Αντέξαμε. Νιώσαμε. Βιώσαμε. Είδαμε. Τι χρονιά έζησε φέτος τούτος ο κόσμος...κι εμείς είμασταν εκεί, γιατί εμείς, είμαστε ο Κόσμος αγαπημένοι!!!\nΤελευταία ημέρα του χρόνου. Τελευταία ανάρτηση του χρόνου και για εμάς. Χρόνια Πολλά λοιπόν… Καλό "γλίστρημα" στην νέα χρονιά! "Με έναν πόνο", μια βαθιά, ελεύθερη ανάσα και μια ευχή. Σαν γέννηση...\nΑς είναι για όλους, μια καλή, τρυφερή, γαλήνια και γενναιόδωρη χρονιά...\nΑναρτήθηκε από KaPaworld στις 8:15 π.μ. 2 σχόλια\nΤις μέρες αυτές το μυαλό μου τριγυρνά πάντα εκεί. Σκαλίζει η μνήμη παλιά μονοπάτια τα ξεχορταριάζει και θυμάται στιγμές, ανθρώπους, λέξεις. Πάντα τέτοιες μέρες το μυαλό είναι εκεί… Στο σπίτι μας στη Γερμανία!\nΉταν βράδυ Παρασκευής. Φυσούσε ένας παγωμένος βοριάς κι οι πρώτες χιονονιφάδες αιωρούνταν στον αέρα. Λίγες μέρες πριν τα Χριστούγεννα. Οι γονείς δούλευαν και στο τηλέφωνο η μαμά μας ζήτησε μόλις γυρίσουμε από το σχολείο να πάμε στο μεγάλο super market κοντά στο σπίτι μας και να αγοράσουμε ένα έλατο. Πάντα τα έλατα που αγοράζαμε σαν ζούσαμε με τη μαμά και το μπαμπά ήταν ζωντανά. Ξεκινήσαμε τρισχαρούμενες εγώ έφηβη πια κι η μικρή τελείωνε το Δημοτικό. Αν κι ήταν απόγευμα το σκοτάδι ήταν ήδη πηχτό κι ο δρόμος για να πάμε από το σπίτι στο χώρο που πουλούσαν τα έλατα περνούσε μέσα από ένα δασάκι κι έπρεπε να διασχίσουμε ένα γεφυράκι. Το ποτάμι είχε ήδη αρχίσει να παγώνει στις άκρες της κοίτης του και φυσούσε μανιασμένα. Τρέμαμε μα θυμάμαι μια χαρά κι έναν ενθουσιασμό. Σε λίγες μέρες ήταν Χριστούγεννα. Θα έκλειναν επιτέλους τα σχολεία, θα ευχαριστιόμασταν με την μικρή ξάπλες, παρέα με τα αγαπημένα μας γλυκά και ατέλειωτες βραδιές με ταινίες, θα ερχόταν τα ξαδέρφια μας από την Ελλάδα, θα πηγαίναμε το μεγάλο χορό στην Ελληνική Κοινότητα, θα λέγαμε τα κάλαντα με όλα τα Ελληνόπουλα παρέα και θα κάναμε στο σπίτι μας γλέντια τρικούβερτα με φαγητά, με παιχνίδια επιτραπέζια, με ατέλειωτα γέλια. Το σπίτι μας ήταν πάντα γεμάτο τις γιορτές.\nΕίχαμε πολλά να ονειρευτούμε και περπατούσαμε χοροπηδώντας μέσα στην κρύα νύχτα!\nΘυμάμαι τον μεγάλο χώρο parking που είχε μετατραπεί σε ένα μικρό ελατόδασος. Σκοτάδι χιόνι να στροβιλίζεται κι εμείς να τρέχουμε μέσα στα έλατα και να ψάχνουμε το δικό μας. Το καλύτερο. Το πιο όμορφο, το πιο φουντωτό! Ήταν υπέροχο που θα το διαλέγαμε εμείς, που μας εμπιστεύονταν, που όπως κι αν ήταν το δέντρο, θα το στολίζαμε, θα το χαιρόμασταν. Διαλέξαμε δεν θυμάμαι πως και μετά μας το τύλιξε ο κύριος σε ένα δίχτυ και μαζί αρχίσαμε να το κουβαλάμε. Από τη μια μεριά εγώ, από την άλλη εκείνη. Πιο πολύ από κάθε τι θυμάμαι εκείνα τα είκοσι λεπτά μέχρι να φτάσουμε σπίτι. Γελούσαμε σαν τρελές, το δέντρο μας έπεφτε, το σηκώναμε, οι βελόνες του μας τσιμπούσαν, μας ξαναέπεφτε, λέγαμε χαζά, σταματούσαμε για να γελάσουμε υστερικά, ο αέρας μας έπαιρνε τα κασκόλ και τα σκουφιά, το χιόνι έμπαινε στα μάτια, στο στόμα...κι εμείς κορίτσια, μικρά κορίτσια γελούσαμε ευτυχισμένες...γιατί ήταν Χριστούγεννα!\nΈχω πολλές τέτοιες μνήμες. Στιγμές αδιανόητα απλές όπου η ευτυχία ξεχείλιζε. Η ζωή δεν ήταν εύκολη. Όχι δεν ήταν. Ήταν περισσότερο σκοτεινή από όσο έπρεπε κάποιες φορές...μα ήταν αυτές οι στιγμές οι χαραγμένες βαθιά, που έρχονται και με συνταράζουν, με γεμίζουν ευγνωμοσύνη και δέος. Για όσα ζήσαμε Για όσα είχαμε την ευκαιρία να νιώσουμε και να βιώσουμε ο ένας κοντά στον άλλο.\nΈχοντας μεγαλώσει ως παιδιά μεταναστών, έχουμε μάθει να αποχαιρετούμε και να αντέχουμε το μισεμό ακόμη κι όταν νιώθαμε πως δεν τον αντέχουμε. Πάντα με κάποιους ήμασταν μακριά. Παππούδες, γιαγιάδες, ξαδέρφια, φίλους, έρωτες, αργότερα γονείς και τώρα πια όλοι, όλους. Πάντα από τα τραπέζια τα γιορτινά κάποιοι έλειπαν και μάθαμε να το αποδεχόμαστε και να το αντέχουμε. Έτσι και φέτος θα αντέξουμε την απόσταση όλοι μας.\nΔεν είναι κάτι παράξενο για εμάς μα ακόμη κι έτσι δεν παύει να είναι δύσκολο πολύ. Κι επειδή είναι δύσκολο πολύ σαν να έχει δοθεί μεγαλύτερη ενέργεια σε όλα. Έτσι νιώθω.\nΚαι στολίσαμε και φουρνίσαμε και φέτος περισσότερο από ποτέ θα δώσουμε χρόνο στο να ξεκουραστούμε αφού όλα θα λείπουν. Ψώνια κεράσματα, τραπεζώματα, επισκέψεις… Προς τα μέσα λοιπόν και πάντα γύρω μας με μια ματιά πάντα φροντιστική. Θα έχουν χαλάρωση αυτά τα Χριστούγεννα από ρόλους, από πιέσεις, από το υποχρεωτικό γκλίτερ και την χρυσόσκονη που φοράμε για να νιώθουμε χαρούμενοι, λαμπεροί…τέλειοι!\nΚαι επιτέλους φέτος «τώρα που δεν θα χρειάζεται να είμαστε τέλειοι, ας είμαστε τουλάχιστον καλοί» όπως υπέροχα έγραψε ο John Steinbeck.\nΑγαπημένοι μου! Είμαι ευγνώμων για όλες τις μαγικές μου αναμνήσεις. Τις πολύτιμες στιγμές μου, με τους πολύτιμους ανθρώπους γύρω μου. Ελπίζω μόνο να τιμώ αυτές τις στιγμές που μου χαρίστηκαν. Να τις τιμώ και να μην τις χαραμίζω, κοιτώντας πίσω ή μπρος, παρά κοιτώντας μόνο το έδαφος κάτω από τις σταθερές μου πατούσες. Τα Χριστούγεννα δεν ήταν πάντα χαρούμενα και όχι δεν είναι χαρούμενα για όλους. Για κάποιους είναι "φριχτούγεννα" όπως λέει κι ένα πλάσμα που αγαπώ βαθιά! Με πληγώνει αυτή η σκέψη, αυτή η αλήθεια. Ναι τα Χριστούγεννα δεν είναι για όλους γιορτή. Ναι τα Χριστούγεννα δεν είναι πάντα γιορτή. Ούτε η ζωή είναι πάντα ήρεμη, φωτεινή και χαρούμενη. Το αντίθετο μάλλον! Έτσι έμαθα να κρατώ στιγμές και να τις αφήνω να ζυγίσουν το βάρος που τους αναλογεί. Και κάποιες στιγμές, ζυγίζουν αιωνιότητα...\nΚουράγιο και αγάπη και φως. Ας μοιράσουμε, ας μοιραστούμε, δεν υπάρχει περίσσεμα αν δεν υπάρχει απόθεμα. Και το απόθεμα είναι πάντα εκεί... μέσα σε ένα ξεχασμένο χαμόγελο, σε μια ξεθωριασμένη στιγμή, σε όλα όσα πήραμε, νιώσαμε, ζήσαμε και μας χαρίστηκαν στο χρόνο και σε ένα μόνο δευτερόλεπτο, οι μπαταρίες γεμίζουν ξανά και να το, το απόθεμα και να το, το περίσσεμα!\nΔεν στερεύει η ζωή αγαπημένοι. Δεν στερεύει ο άνθρωπος! Η ζωή μου το έχει αποδείξει αυτό. Εσείς οι ίδιοι! Οι πιο πονεμένοι, οι πιο σπασμένοι, οι πιο άδειοι από τον πόνο άνθρωποι, έχουν τα ποιο πλούσια αποθέματα!\nΦέτος θα λείψουν πολλά και σήμερα ήδη Παραμονή Χριστουγέννων λείπουν οι μαγικές παιδικές φωνούλες να ψάλουν τα κάλαντα! Κλείνω λοιπόν με κάλαντα! Αλλιώτικα από αυτά που ξέρουμε προσαρμοσμένα στις ανάγκες της εποχής σε ένα βιντεάκι που αγάπησα και μπορεί να μην το έφτιαξαν επαγγελματίες είναι όμως αληθινό κι αστείο, χαρούμενο, φωτεινό, γεμάτο έμπνευση, ελπίδα και τρυφερότητα!\nΤην πρωτοβουλία πήραν η υπέροχη Πέτρα Καρυώτη διάσημη μουσική παραγωγός της πόλης μας και όχι μόνο και ο Παντελής Αμπατζής επίσης διάσημος μουσικός παραγωγός στην πόλη μας και όχι μόνο! Τα παιδιά μεταξύ άλλων, αυτή την περίοδο διατηρούν τον ιντερνετικό σταθμό mazi4all.gr που μας κρατά συντροφιά τώρα στην καραντίνα και ζήτησαν από εμάς τους ακροατές τους, βιντεάκια με τα κάλαντα. Εγώ δυστυχώς δεν πρόλαβα να στείλω βίντεο, όπως είχα καταφέρει στο προηγούμενο lockdown, μα έχω την χαρά να έχω συμμετάσχει στους στίχους! Σας αφήνω λοιπόν να απολαύσετε τα κάλαντα, κι εύχομαι να τα χαρείτε όπως κι εγώ, με ένα μόνιμο χαμόγελο καρφωμένο στα χείλη για όλη αυτή την απλότητα και την τρυφερότητα που ξεχειλίζουν μέσα από τα φωτισμένα σπίτια και τα πρόσωπα όλων των ανθρώπων και με συγκίνησαν τόσο. Ναι! Θα είναι δύσκολα, μα θα τα καταφέρουμε.\nΠαραμονή Χριστουγέννων 2020…φέτος θα είναι πολλοί άνθρωποι μόνοι, μα ας μην αφήσουμε κανέναν έξω από την καρδιά μας. Ακόμη κι έτσι λοιπόν, κανείς μόνος, κανείς ξεχασμένος και τούτες τις γιορτές!\nΈνα βήμα απόσταση είμαστε οι άνθρωποι και για πάντα καρφιτσωμένοι ο ένας, μέσα στον άλλο!\nΚαλά Χριστούγεννα αγαπημένοι! Προσέχετε; Να σας προσέχετε!\nΣας αγαπάω. Το θυμάστε; Να το θυμάστε!\nΑναρτήθηκε από KaPaworld στις 8:01 π.μ. 2 σχόλια\nΑναρτήθηκε από KaPaworld στις 8:00 π.μ. 10 σχόλια\nΑναρτήθηκε από KaPaworld στις 9:14 π.μ. 8 σχόλια\nΘα μοιραστώ μαζί σας μια μνήμη παλιά μα ζωντανή. Δύσκολη μα γεμάτη γνώση. Πριν δέκα χρόνια έπαθα από το πουθενά μια σοβαρή πνευμονία. Είχαμε τα γενέθλια του μεγάλου μου γιου, με δέκα παιδάκια μαζεμένα σπίτι, Δεκέμβρης μήνας. Στις δέκα όλα τα παιδάκια έφυγαν. Τακτοποίησα το σπίτι και στις έντεκα βγήκα στην αυλή τάισα τον σκύλο κι έπαιξα λίγο μαζί του. Στις δώδεκα άρχισα να τρέμω ολόκληρη και κάπου στα ξημερώματα νόμισα πως δεν θα βγάλω τη νύχτα, καθώς μέσα σε λίγη ώρα το σώμα κατέρρευσε από έναν εξαιρετικά επιθετικό ιό.\nΠέρασα την πιο σωματικά επίπονη και αγωνιώδη νύχτα της ζωής μου και βρέθηκα στα επείγοντα του ΑΧΕΠΑ όπου τελικά μετά από ώρες αναμονής και εξετάσεων, κατέληξα σε ένα θάλαμο πλήρους απομόνωσης. Ηταν βλέπεις τότε που ένας άλλος εξαιρετικά μολυσματικός ιός, ο Η1Ν1 σάρωνε τον κόσμο κι έπρεπε να βρίσκομαι σε πλήρη απομόνωση μέχρι να βγουν τα αποτελέσματα που θα αποδείκνυαν αν είναι αυτός ο ιός ή κάποιος άλλος.\nΑπό εκείνο το χώρο, εκτός από το φόβο που ερχόταν σαν κύμα πανικού, θυμάμαι με ένταση τα πάντα σε μικρές διακεκομμένες λεπτομέρειες. Θυμάμαι την αγωνία σαν με έβαλαν σε εκείνο το δωμάτιο που ήταν μικρό σαν κουτί και με έπιασε μια τρομακτική κρίση πανικού μόλις αντιλήφθηκα οτι θα νοσηλευτώ σε αυτό τον αποπνικτικά μικρό και κλειστό χώρο. Θυμάμαι το σύντροφο μου, με μάτια πελώρια να με αποχαιρετά πίσω από ένα τζαμάκι, ένα τηλεφώνημα πανικού που πρόλαβα κι έκανα μέσα σε κλάματα στην κολλητή μου, που δουλεύαμε μαζί για να την ενημερώσω για τη δουλειά και εκείνη να προσπαθεί να με ηρεμήσει, θυμάμαι τον τρόμο οτι δεν πρόλαβα να χαιρετήσω τα παιδιά μου και θα τρομάξουν σαν δεν γυρίσω σπίτι το βράδυ κι ύστερα έχω μια θολή, θολή εικόνα των πραγμάτων σαν όλα να κυλούσαν αργά και νωχελικά...μα ίσως σε αυτό να είχε συντελέσει το ότι είχα υψηλό πυρετό για μέρες!!!\nΘυμάμαι την μοναξιά και πως ερχόταν στο δωμάτιο όλοι με μάσκες σκουφιά και ρόμπες πλαστικές και δεν ξεχώριζα πρόσωπα ούτε φωνές. Τίποτα δεν φαινόταν αφού ήταν στην κυριολεξία καλυμμένοι με πλαστικό...Το μόνο σημείο που δεν καλύπτονταν ήταν τα μάτια των γιατρών και των νοσηλευτών κι έτσι ξεχώρισα την γιατρό μου. Από τα μάτια της...Θεέ μου, είχε τα ομορφότερα μάτια που είχα δει ποτέ στη ζωή μου! Τέτοια μάτια υπήρχαν μόνο σε ταινίες του bollywood. Είχε μαύρα κατάμαυρα και πυκνά, ελαφρώς καμπυλωτά φρύδια και τα πιο μεγάλα πράσινα μάτια που υπάρχουν! Πράσινα σαν καθαρά σμαράγδια με μεγάλες μαύρες βλεφαρίδες.\nΟ τρόπος που μου μιλούσε, η βραχνή καθησυχαστική φωνής της, τα χέρια της τόσο απαλά και δροσερά κι αυτά τα μάτια....Ένιωθα να αποζητώ την ύπαρξη της κι οτι μου έλεγε ή έκανε το θεωρούσα δώρο. Την περίμενα κάθε μέρα να έρθει να με ενημερώσει, να μου μιλήσει και ένιωθα βαθιά συνδεδεμένη μαζί της. Ηταν η ηρωίδα μου, αυτή που από εκείνην εξαρτιόταν η ζωή μου ή τουλάχιστον έτσι το ένιωθα τότε ούσα αβοήθητη κι απόλυτα εξαρτημένη από την βοήθεια της καθώς την εμπιστευόμουν περισσότερο από τον καθένα και είμαι πεπεισμένη πως αν ήμουν άντρας θα με είχε χτυπήσει κατακούτελα ο έρωτας!!!\nΗ πιο έντονη μνήμη ήταν μια θολούρα και μια νωχελικότητα καθώς ο χρόνος περνούσε αργά κι εξαιρετικά μοναχικά, μέχρι που λίγες μέρες μετά, μεταφέρθηκα σε δωμάτιο κανονικό.\nΌμως πέρα από την θολούρα η πιο έντονη μνήμη είναι η αίσθηση του πνιγμού! Ηταν η πρώτη φορά στην ζωή μου που βίωσα αυτό το τρομερό συναίσθημα πως ο αέρας δεν μου φτάνει και πως ασφυκτιώ. Η αγωνία του να αναπνεύσω θα μου μείνει αξέχαστη, καθώς κι η ανακούφιση όταν τα φάρμακα και οι μάσκες οξυγόνου έκαναν τη δουλειά τους κι ένιωθα τα πνευμόνια να ανταποκρίνονται λίγο καλύτερα κι έφευγε ο τρόμος. Θυμάμαι πως ήταν η πρώτη φορά που σκέφτηκα πως παλιότερα οι άνθρωποι χάνονταν από τέτοιες ασθένειες και πως ήταν ένα τέλος μαρτυρικό γεμάτο τρόμο. Η στιγμή που πνιγόμουν και μου χορήγησαν οξυγόνο ήταν στιγμή ευλογίας και βαθιάς συγκίνησης, που θα θυμάμαι για πάντα. Αυτή η αίσθηση της ηρεμίας μόλις το σώμα άρχισε να οξυγονώνεται σωστά είναι χαραγμένη στο μυαλό μου ανεξίτηλα κι από όλη αυτή την περιπέτεια έμειναν πολλά μα μια μνήμη ταλαιπώρησε περισσότερο το σώμα. Η αγωνία του πνιγμού.\nΗταν μια μοναδική εμπειρία εκείνη η πνευμονία γιατί τρεις εβδομάδες μετά, ακολούθησε μια απίθανα επίπονη πλευρίτιδα και αμέσως μετά το αποδιοργανωμένο σώμα μου παρουσίασε ακόμη μια υποτροπή προσβάλλοντας την καρδιά. Ακολούθησε μια μυοκαρδίτιδα και περικαρδίτιδα που με ξετίναξε και με κράτησε σε κατάσταση ανάρρωσης για πάνω από έξι μήνες αφού ουσιαστικά ανάρρωσα το καλοκαίρι. Το σώμα μου κατέρρεε και δεν θα ξεχάσω ποτέ τον ατελείωτο εκείνο φόβο που κράτησε μήνες. Το φόβο πως επιβίωσα, μα ίσως έχει γίνει μια ζημιά ανεπανόρθωτη.\nΉμουν τόσο τυχερή τότε, τόσο απίστευτα τυχερή! Περπατούσα σαν γιαγιά, είχα έναν μόνιμο πόνο κι ένα βάρος στο πάνω μέρος του σώματος μου και δεν μπορούσα να κοιμηθώ σωστά για πολύ πολύ καιρό γιατί ένιωθα πως πνιγόμουν. Κι ενώ όλα φαίνονταν να φεύγουν και να γίνονται παρελθόν ήρθε ο πνιγμός.\nΞυπνούσα νιώθοντας ασφυξία και δεν μπορούσα να αναπνεύσω αν δεν έκανα χρήση εισπνεόμενων. Οι εξετάσεις έδειχναν πως δεν υπάρχει κανένας λόγος να συμβαίνει αυτό. Όλα ήταν πια καθαρά. Η μπόρα είχε περάσει μα εγώ εξακολουθούσα να ξυπνάω δυο τρεις φορές κάθε νύχτα μετά από όνειρα πως πνίγομαι, πως δεν έχω αέρα, πως πεθαίνω από ασφυξία.\nΈνα τέτοιο βράδυ ξύπνησα και πάλι αλαφιασμένη και μένοντας άγρυπνη άρχισα να σκέφτομαι και να θυμάμαι.\nΝα θυμάμαι εκπαιδευτές και δασκάλους που αγάπησα. Σημαντικούς δασκάλους που βρέθηκαν στην ζωή μου και μου έμαθαν τόσα. Θυμήθηκα την Alida Gersie να ψιθυρίζει με την υπέροχα νανουριστική φωνή της Το σώμα θυμάται!\nΘυμήθηκα τον ενθουσιώδη David Deich να λέει μια λέξη που δεν θα ξεχάσω ποτέ...Πυροδοτητές!\nΘυμήθηκα τον απόλυτο δάσκαλο Τάσο Ζήση να μιλάει με φωνή αργή νωχελική για Συστήματα.\nΆρχισα τότε να συνειδητοποιώ πως ερχόταν ένας φόβος να εγκατασταθεί με την μορφή του πανικού και την συμπτωματολογία του πνιγμού.\nΤο μυαλό μου αναπαρήγαγε τον φόβο του τραύματος πυροδοτώντας το σώμα που σαν πιστός στρατιώτης αντιδρούσε. Ηταν τρομακτικό αυτό που συνέβαινε και μαγικό ταυτόχρονα. Μετά από μεγάλη προσπάθεια, ολισθική θεραπευτική δουλειά και πολλές συνειδητοποιήσεις ο πνιγμός υποχώρησε και σταμάτησα τα εισπνεόμενα. Το μόνο που έμεινε ήταν ένας μακρινός φόβος που ερχόταν πολύ πολύ σπάνια σε στιγμές έντονης σωματικής πίεσης όπως για παράδειγμα όταν έτρεχα στον Μαραθώνιο της Αθήνας και ένιωθα το σώμα μου να καταρρέει το πρώτο συναίσθημα που ήρθε ήταν αυτό. Πως δεν μου φτάνει ο αέρας και πνίγομαι. Ξέρω πως αυτή είναι μια αντίδραση του εαυτού μου σαν φοβάμαι πολύ κι έχει τις ρίζες του εκεί, σε εκείνο το τραύμα. Έτσι όταν ήρθε η πανδημία κι η πρώτη καραντίνα κι αρχίσαν οι νύχτες να γίνονται άγρυπνες και πνιγηρές ήξερα τι συμβαίνει. Είχε ξυπνήσει ο φόβος!\nΤο παλιό τραύμα μου μιλούσε και όσο παλιό κι αν είναι ένα τραύμα το σώμα κρατάει τη μνήμη και την αναπαράγει. Έτσι απλά και μαγικά. Έτσι λειτουργεί ένα τραύμα. Η πληγή κλείνει, το σώμα γιάνει μα το τραύμα μένει εκεί με όλη την μνήμη κρατημένη μέσα του κι όσο κι αν η πληγή έχει επουλωθεί το τραύμα είναι πάντα εκεί ενεργό να μας υπενθυμίζει, να μας ξαφνιάζει, να μας ξαναγυρίζει πίσω...\nΑυτό σκέφτηκα χθες κι αποφάσισα να δημοσιεύσω αυτή μου την ανάρτηση που το μεγαλύτερο μέρος της το έχω γράψει κοντά δυο χρόνια πριν, μα ποτέ δεν έμπαιναν στον κόπο να ολοκληρώσω. Χθες λοιπόν πήρα τηλέφωνο να συλλυπηθώ μια φίλη όπου είχε χάσει έναν αγαπημένο της άνθρωπο από κορονοιό. Ηταν συντετριμμένη κι εγώ μαζί γιατί τον ήξερα, τον θαύμαζα, Κι εκείνη μου είπε πως αυτό που ζούμε μας πλήγωσε. Τραυματισθήκαμε, μου είπε. όχι μόνο από τον απροσδόκητο θάνατο του, μα από όλη αυτή την τρέλα που ζούμε.\nΝαι όλο αυτό που ζούμε είναι ένα μεγάλο τραύμα και μετά από ένα τέτοιο τραύμα δεν είσαι ποτέ ξανά ο ίδιος!\nΈχουμε τραυματιστεί ως άνθρωποι κι ως κοινωνίες. Έχουμε νιώσει τρωτοί κι αβοήθητοι. Έχουμε χάσει ανθρώπους κι έχουμε πληγεί ανεπανόρθωτα, συναισθηματικά, κοινωνικά, οικονομικά. Έχουμε συνειδητοποιήσει πως οι κοινωνίες έτσι όπως τις φτιάξαμε ο δυνατός οικονομικός πολιτισμός μας, όλα όσα νομίζαμε πως μας προστατεύουν, είναι τελικά τρωτά. Σε μια στιγμή όλο το σύστημα καταρρέει κι όλα γυρίζουν στο μηδέν, στο ξεκίνημα, σε μιαν άγνωστη αδιανόητη αφετηρία. Κι αυτό δεν θα το ξεχάσουμε ποτέ.\nΜετά από την εμπειρία μου με την πνευμονία άλλαξα πολλά. Έβαλα το τρέξιμο στην ζωή μου, άλλαξε η σχέση μου με το σώμα μου, με την δουλειά μου, με την οικογένεια μου. Δεν γίνεται να ζήσεις κάτι τόσο μεγάλο και τρομακτικό, χωρίς να σε αγγίξει. Δεν γίνεται αυτό το άγγιγμα να μην το μεταλλάξεις από φόβο σε ενέργεια και αλλαγή! Αλλιώς θα σε κυνηγάει για πάντα ο φόβος, όπως τότε που ενώ ήμουν υγιής κάθε βράδυ με ξυπνούσε η αίσθηση του πνιγμού. Έτσι απλά εδραιώνονται οι φοβίες και ζώντας για χρόνια στην νεανική μου ζωή, με διαταραχή άγχους δεν μπορούσα να το αφήσω να ξανασυμβεί. Έτσι άρχισαν να γίνονται μέσα μου συνδέσεις και συνειδητοποιήσεις, μα χρειαζόμουν χρόνο και επίγνωση. Οι μαγικοί μου δάσκαλοi με βοήθησαν να δουλέψω εκείνο το τραύμα, που ξύπνησε ξαφνικά δέκα χρόνια μετά με τις εικόνες που βλέπουμε καθημερνά από τον Μάρτιο και μας καθηλώνουν.\nΤο τραύμα είναι εδώ και θα είναι. Είναι καταγεγραμμένο στο σώμα μου μα έχω πια τους μηχανισμούς να το διαχειρίζομαι, έστω και δύσκολα ή άτσαλα κάποιες φορές.. Έτσι συμβαίνει με όλα μας τα τραύματα αν δεν τα αγνοήσουμε.\nΞέρω υπάρχουν άσχημες σκέψεις και τρομερά σενάρια. Υπάρχουν όλοι εκείνοι που μας γεμίζουν φόβο για το τι θα γίνει μετά. Όλοι οι ειδικοί ο καθένας μέσα από την δική του ειδικότητα μας προειδοποιούν για ψυχολογικές, οικονομικές, κοινωνικές, και πολιτισμικές καταστροφικές συνέπειες της ζωής μας. Μας συμβουλεύουν, μας φοβίζουν, μας νουθετούν. Μα μελλοντολόγοι δεν υπάρχουν! Δεν ξέρω ποια είναι η συνέχεια ξέρω μόνο πως κανείς δεν την ξέρει. Όλοι έχουμε την ίδια άγνοια. Κανείς δεν είναι περισσότερο έμπειρος από κανέναν σε όλο αυτό που ζούμε. Κανείς δεν το έχει ξαναζήσει, κανείς δεν γνωρίζει τις συνέπειες.\nΞέρουμε μόνο πως η ανθρωπότητα έχει δείξει πως ξέρει να επιβιώνει. Τι θα γίνει μετά δεν ορίζουμε, ορίζουμε τι θα γίνει τώρα και τώρα έχουμε αποδείξει πως αν εμπιστευόμαστε τους επιστημονικά καταρτισμένους που αυτή τη στιγμή είναι οι πιο κατάλληλοι θα μας οδηγήσουν προς την έξοδο του σκοτεινού αυτού μονοπατιού! Ένα βήμα τη φορά λοιπόν, όπως λέμε πάντα στην θεραπεία. Αντιμετωπίζουμε μόνο αυτό που είναι μπροστά μας! Προχωράμε!\nΕκείνη η εμπειρία μαζί με τον φόβο, μου άφησε και μια γνώση. Το τραύμα μου χάρισε μια αλλαγή. Δεν ξέρω αν θα έκανα την αλλαγή χωρίς να βιώσω το τραύμα, ξέρω μόνο πως ήμουν απίθανα τυχερή που επιβίωσα από εκείνη την εμπειρία και όφειλα στον εαυτό μου επίγνωση, και αλλαγή. Την στιγμή που ασφυκτιούσα από τον πυρετό και τον φόβο δεν σκεφτόμουν τίποτε από όλα αυτά. Ονειρευόμουν μόνο πως θα γίνω καλά και υποσχόμουν πως αν γυρίσω σπίτι θα αλλάξω! Αυτό με κρατούσε, τα όνειρα...κι οι εικόνες μιας ευτυχισμένης μελλοντικής ζωής, που τελικά μου δόθηκε! Ναι ήμουν τυχερή. Σε αυτή τη δοκιμασία δεν είμαστε όλοι τυχεροί δυστυχώς. Γι 'αυτό ας προστατεύσουμε τους πολύτιμους εαυτούς μας και ας διαχειριστούμε με σύνεση αυτό που συμβαίνει. Δεν έχουμε άλλη επιλογή από το να εμπιστευτούμε, όπως εγώ τότε εμπιστεύτηκα δυο ξένα μάτια. Από εκείνα πιάστηκα κι εκεί εναπόθεσα τις ελπίδες μου, στην αυθεντία της γιατρού μου. Στην επιστήμη της. Δεν είχα άλλη επιλογή.\nΞέρω πως καμιά φορά η προσοχή δεν φτάνει χρειάζεται κι η τύχη μα τουλάχιστον ας ξέρουμε πως εμείς προσπαθήσαμε αληθινά να προστατεύσουμε και να προστατευτούμε. Πως μέσα σε αυτό το χαμό εμείς δεν υπήρξαμε αδιάφοροι.\nΈχουμε πληγωθεί, έχουμε τραυματιστεί όλοι, μα δεν είναι η ώρα να μιλήσουμε για αυτό. Αργότερα θα διαχειριστούμε το τραύμα μας και η διαχείριση ενός τραύματος είναι από μόνη της προνόμιο. Γιατί για να διαχειριστείς κάτι πρέπει να έχεις επιβιώσει από αυτό, πρέπει να είσαι εδώ. Εδώ αγαπημένοι. Μαζί με αυτούς που αγαπάς και σου είναι πολύτιμοι.\nΚαλή μέρα λοιπόν Καλή δύναμη και κουράγιο σε αυτό τον δύσκολο σκληρό Νοέμβρη! Να προσέχετε αγαπημένοι... Να προσέχουμε όλοι, γιατί όλοι είμαστε οι πολύτιμοι κάποιων!\nΑναρτήθηκε από KaPaworld στις 9:44 π.μ. 0 σχόλια\nΕίναι ξημερώματα. Μια από εκείνες τις άγρυπνες βραδιές με το σπίτι σιωπηλό ενώ όλοι κοιμούνται κι όταν ο ύπνος δεν έρχεται γράφω. Είναι ο μόνος τρόπος να βγάλω μιαν άγρυπνη νύχτα όπου οι σκέψεις έρχονται απανωτά και με γεμίζουν φόβο. Σκέφτηκα να μην κάνω ανάρτηση. Τι να γράψω ενώ συμβαίνουν όλα αυτά γύρω μας. Τι να γράψω ενώ όλα γύρω φαίνεται να καταρρέουν, άνθρωποι χάνονται μόνοι κι αβοήθητοι και όλο αυτό που πριν έξι μήνες φοβόμασταν, σήμερα το ζούμε;\nΚι ύστερα θυμήθηκα πως πριν λίγες ημέρες έπρεπε να κάνω κάποιες εξετάσεις που δεν μπορούσα να αποφύγω. Ήμασταν ήδη σε περιορισμό εδώ στην Θεσσαλονίκη. Πήγα στο εξεταστικό κέντρο. Άνθρωποι απρόσωποι κρυμμένοι πίσω από τις μάσκες. Ο ένας πίσω από τον άλλο σε απόσταση διασκορπισμένοι στο χώρο, ήσυχοι στωικοί. Μπήκε στο χώρο ένας άνθρωπος ψηλός και λεπτός πολύ, ρακένδυτος, με μια παλιά ζακέτα στους ώμους και παντόφλες κι έκανε κρύο, αυτό σκέφτηκα παραδόξως. Περίμενε υπομονετικά και σαν ήρθε η σειρά του να εξυπηρετηθεί του είπαν «για να κάνετε αυτή την εξέταση χρειάζεστε το υγρό, το έχετε μαζί σας;»\nΕκείνος δεν κατάλαβε κοίταξε την κοπέλα ερωτηματικά και κούνησε έντονα τα χέρια του. Εκείνη απλά επανέλαβε. Εκείνος κούνησε πιο έντονα τα χέρια και κοπάνησε τον πάγκο μπροστά του με ένταση. Φαινόταν να προσπαθεί να μιλήσει μα έβγαζε από το στόμα του άλαλους λαρυγγισμούς. Η κοπέλα τον κοίταξε χωρίς να αντιλαμβάνεται ο κόσμος άρχισε να παρακολουθεί με περιέργεια, σαν να ξυπνήσαμε όλοι από την ανία ενός λήθαργου. Εκείνος έκανε θόρυβο χτυπώντας δυνατά τον πάγκο, κουνούσε τα χέρια του με ένταση ανεμίζοντας το χαρτί ήταν θυμωμένος. «Δεν έχετε το υγρό κύριε πρέπει να φέρετε το υγρό.»\nΞάφνου μια γυναίκα σηκώνεται από το διπλανό γραφείο. Φοράει ποδιά νοσοκόμας και προχωρά γρήγορα προς το μέρος του και καθώς εκείνος κουνά έντονα τα χέρια του εκείνη τον ακουμπά απαλά στο μπράτσο. Νομίζω πως αυτή την η κίνηση με τάραξε. Το να ακουμπάς έναν ξένο μέρες που είναι φαντάζει αλλόκοτο. Εκείνος γύρισε και την κοίταξε. Φορούσε μεγάλα τετράγωνα γυαλιά, φαινόταν κουρασμένος, σπασμένος. Ηταν πολύ ψηλότερος της. «Γιατί ανησυχείς;» Του είπε δυνατά. Όχι γιατί θυμώνεις, γιατί κάνει φασαρία, τι θέλεις, τι έγινε…. μα γιατί ανησυχείς. Εκείνος ανεμίζει το χαρτί κουνάει έντονα τα χέρια. Εκείνη τον τραβά απαλά από το μπράτσο και στέκονται παραδίπλα ακριβώς απέναντι μου. «Μην ανησυχείς.» Του λέει τρυφερά. «Ποιος είναι ο γιατρός σου;» κι αμέσως μετά εκείνος της δείχνει το χαρτί το παίρνει εκείνη και του λέει ξανά «Σου είπα να μην ανησυχείς εγώ θα το κανονίσω. Θα καλέσω τώρα το γιατρό σου, για το υγρό.» Εκείνος κτυπάει τα πόδια του με πείσμα προσπαθεί κάτι να της πει. «Γιατί δεν μ’ακούς. Σου είπα να μην ανησυχείς. Εγώ θα το κανονίσω. Θα πάω να το πάρω εγώ, εσύ θα μείνεις εδώ και δεν θα ανησυχείς, όλα θα γίνουν.»\nΕίδα το σώμα του να χαλαρώνει. Είδα το βλέμμα του να ηρεμεί. Είδα ένα άνθρωπο να νιώθει ασφαλής μέσα σε λίγα λεπτά, μπροστά σε μια γυναίκα μισή από το μπόι του ντυμένη στα λευκά σαν άγγελος…\nΓυρίζοντας σπίτι με στο αμάξι, αντιλήφθηκα πως θυμήθηκα το χέρι της στο μπράτσο του κι άρχισα να κλαίω έτσι ξαφνικά.. Ήθελα να κλάψω δυνατά όπως τα παιδιά που βάζουν τις χούφτες τους στα μάτια και κλαίνε απαρηγόρητα. Έτσι ήθελα να κλάψω απαρηγόρητα, γιατί μέσα μου φούσκωσε μια αίσθηση ευγνωμοσύνης, πως ακόμη υπάρχουν άνθρωποι σπουδαίοι ανάμεσα μας.\nΣτις μέρες τις δύσκολες ένας φίλος μου έγραψε ένα μήνυμα. Τίποτε μεγάλο και βαρύγδουπο μόνο ένα «Βάστα θα περάσει. Εμείς, θα είμαστε εδώ.»\nΤι σήμαινε αυτό; Ζουν χιλιόμετρα μακριά, πως μπορούν να είναι εδώ; Πως θα βοηθήσουν; Αυτό το «Θα είμαστε εδώ» είναι υπόσχεση, είναι το μικρό φως του κεριού σε ένα σκοτεινό δωμάτιο, είναι το μαξιλάρι σε ένα σκληρό στρώμα. Το να είμαστε εδώ είναι το πιο σπουδαίο. Το πιο μεγάλο. Σε μια εποχή δύσκολη δεν χρειάζεται κάτι άλλο παρά να νιώθουμε πως κάποιος είναι εδώ. Πως είμαστε εδώ ο ένας για τον άλλο. Ξέρω πως ακούγονται όλα αυτά…σε μια περίοδο φόβου και κρίσης. Ξέρω… Εκεί είμαι κι εγώ στο φόβο και στην κρίση, μα τις προάλλες όταν μιλούσα με τον παππού Άγγελο που είναι σχεδόν ογδόντα πέντε κι έχει ζήσει κορυφές και καταποντισμούς πολλούς ,σαν με άκουσε γεμάτη ερωτηματικά κι αγωνία, μου είπε… «παιδί μου, τι έχει ρίξει ο Θεός που δεν το ρούφηξε η γη;»\nΣυγκλονίστηκα! Όλα τα ρουφά η γη κι όλα τα ξεπλένει. Όλα περνούν και ξέρω πως κάποια αφήνουν πληγές και σημάδια ανεξίτηλα. Ξέρω πως κάποιες πληγές για χρόνια μένουν ανοιχτές…μα κι αν ακόμη έχει χαθεί η εμπιστοσύνη σε όλα μένει η εμπιστοσύνη στην ανθρωπότητα. Στην ανθρωπότητα που ξέρει να μάχεται, να παλεύει, να αντιστέκεται, να ανασταίνεται.\nΈτσι σας χαρίζω σήμερα ένα μικρό βίντεο, από την εκδρομή μας μόλις λίγες εβδομάδες πριν. Ένα βίντεο γεμάτο δάσος. Γεμάτο βουνό, γεμάτο ενέργεια, γεμάτο φως και ζωή και χαρά και δράση κι επίγνωση που χαρίζει η μοναξιά κι η εξερεύνηση μέσα στη φύση, με ένα απόσπασμα από το ποίημα του Κωστή Παλαμά Το τραγούδι των βουνών… Στις μέρες αυτές της απομόνωσης και της κλεισούρας τέτοιες εικόνες ελευθερίας είναι η ανάσα της ψυχής μου.\nΚαλημέρα αγαπημένοι. Με κουράγιο, με πίστη, με εμπιστοσύνη στον άνθρωπο και τις δυνατότητες του. Να είμαστε εδώ, μ ’ακούτε; Να είμαστε εδώ ο ένας για τον άλλο!\nΑναρτήθηκε από KaPaworld στις 8:09 π.μ. 13 σχόλια\nΠαλιότερα όταν ήμουν κανονική bloger....απλά έγραφα. Άνοιγα τον υπολογιστή μου, έμπαινα σε μια κενή σελίδα κι έγραφα. Έτσι απλά. Για την καθημερινότητα ή τα σχέδια μας. Για τα παιδιά που μεγαλώνουν, για τις γιορτές που πλησιάζουν και χαιρόμαστε και στολίζουμε και κάνουμε τραπέζια σε φίλους και συγγενείς. Για τις δυσκολίες που αντιμετωπίζουμε όπως όλοι αλλά δεν βαριέσαι τα κανονικά είναι αυτά....Τα κανονικά! Αυτό άλλωστε σημαίνει blogging...να μοιράζεσαι τα κανονικά.\nΟπότε είπα όλα είναι κανονικά, θα γράψω όπως παλιά, για μια τέλεια εκδρομή στα άγραφα πάνω από το Μουζάκι στο πανέμορφο Montanema.\nΘα μοιραστώ μαζί σας την φοβερή βόλτα με τον Ντίνο μέσα στο δάσος παρέα με την Μπουμπού την όμορφη τσοπάνισσα! Θα γράψω για όλη την καταστροφή που έφερε ο Ιανός. Για τις γέφυρες που γκρέμισε, τα σπίτια που παρέσυρε...τους ανθρώπους που ρούφηξε και που διέλυσε την ζωή τους. Για το ότι παρέσυρε δέντρα πελώρια. Ξάπλωσε γίγαντες! Ισοπέδωσε δάση, διέλυσε μονοπάτια, άλλαξε τελείως το τοπίο κι ήταν τόσο θλιβερό να το βλέπεις, ιδίως αν έχεις ξαναδεί αυτό το βουνό αλλιώς....Μα ο Ντίνος ο μάγος του βουνού με την χαρακτηριστική ηρεμία των ανθρώπων που ξέρουν να εμπιστεύονται την φύση, είπε με τρυφεράδα πως αυτή η ισοπέδωση στα ανθρώπινα μάτια φαντάζει λυπηρή μα η φύση δεν λυπάται, απλά συνεχίζει να ζει. Αναπλαισιώνεται, προσαρμόζεται, χαράζει νέα ρέματα, δημιουργεί νέες κοίτες για τους χείμαρρους και συνεχίζει να αναπνέει γεννώντας νέες ευκαιρίες, δημιουργώντας μέσα από αυτή την σκληρή απρόσμενη αλλαγή…Αλλάζοντας εκ νέου το τοπίο του βουνού.\nΣκεφτόμουν να γράψω πόσο με μάγεψαν αυτά τα λόγια σαν κάνοντας μια μοναχική μεγάλη βόλτα στο σιωπηλό δάσος, παρέα με το σακίδιο και την φωτογραφική μου μηχανή, μόνη εγώ, μικρή κάτω από τα πελώρια δέντρα, είδα ζωντανά στα μάτια μου τι σημαίνει το να ενσωματώνεις τις πληγές σου, να τις επουλώνεις με ζωή, να κάνεις τους γίγαντες που έπεσαν τροφή και λίπασμα για τους γίγαντες που θα γεννηθούν! Το βουνό ξέρει...\nΝα μην λυπάσαι μα να εμπιστεύεσαι τον εαυτό σου και να δουλεύεις σκληρά! Πήρα απαντήσεις κι ήθελα να γράψω γι 'αυτές....μαζί με την αιώνια εντολή «Ζήσε Αργά» του Montanema, που χαράχτηκε ξανά στο μυαλό μου....\nΖήσε Αργά...καθώς παρατηρούσα τα γενναία κυκλάμινα να ανθίζουν μέσα από τις σχισμές των βράχων!\nΚι ήθελα να γράψω κάπως αστεία έτσι για λίγο γέλιο, πως στην επιστροφή χάλασε το αμάξι μας και μέσα σε καταρρακτώδη βροχή και απόλυτο χάος, το εγκαταλείψαμε για να έρθει γερανός να το πάρει κι επιστρέψαμε σπίτι με πουλμανάκι γιατί απαγορευόταν να μπούμε κι οι τέσσερις σε ταξί λόγω covid και κάναμε ένα ταξίδι στο χρόνο, αφού είχα να ζαλιστώ σε αμάξι από τότε που ήμουν παιδί! Για φαντάσου να κατεβαίνεις ένα βουνό με ατελείωτες στροφές φουρκέτες… καλοριφέρ στο τέρμα και τροπική ατμόσφαιρα μέσα, να μην βλέπεις από την βροχή έξω , δεντράκια και μπουκαλάκια με αρωματικά κρεμασμένα παντού με μια μυρωδιά, γλυκερή που έκανε το στομάχι να χοροπηδάει, με τη μάσκα ραμμένη στην κυριολεξία στα μούτρα μας και στο ράδιο στη διαπασών κάτι τύποι να τραγουδούν σε βαριά λαϊκά για μια κάποια που όταν ανεβαίνει στην πίστα παίρνουν όλα φωτιά, για μιαν άλλη που είναι νινί ακόμα!!!τι λέει;;; και κάτι άλλους πονεμένους που γενικά τα πίνουν και μεθούν για μια άπονη.... να ‘ναι καλά ο άνθρωπος που μας έφερε, ήταν τόσο γλυκός με ανέχτηκε με την γεροπαραξενιά μου....\nΣκεφτόμουν να σας γράψω για τα όμορφα φυσικά στολίδια που τόσο αγαπώ και στολίσαμε με αυτά το σπίτι μας...κι ίσως να έκανα μια ανάρτηση από εκείνες τις παλιές που τόσο αγαπάτε κι όλο μου ζητάτε. Με το σπίτι στολισμένο φθινοπωρινά με κλαδιά και φύλλα πανέμορφα!\nΟπωσδήποτε ήθελα να γράψω για το ότι τα παιδιά πέρασαν όλη την Κυριακή αδειάζοντας κολοκύθες που χάραξαν σε τρομακτικά halloween πλάσματα και τις ανάψαμε το βράδυ κι ήταν μια πανέμορφη βραδιά. Μια από εκείνες τις απλές Κυριακάτικες ημέρες που μοιάζουν σχεδόν γιορτινές και γεμίζουν με νόημα την ζωή όλων μας.\n....μα είχε προηγηθεί ο σεισμός, τα νεαρά παιδιά που χάθηκαν, η καταστροφή...κι όλα έμοιαζαν ανώφελα. Προτεραιότητα ήταν όλοι εκείνοι οι άνθρωποι που έβγαιναν ζωντανοί από τα χαλάσματα και κλαίγαμε από χαρά παρακολουθώντας με συγκίνηση την διάσωση τους. Κι ύστερα έγινε το τοπικό lockdown στην πόλη μας κι έγινα έξαλλη καθώς γύρισα αργά το βράδυ στο σπίτι από την δουλειά και δεν είχα προλάβει να προετοιμαστώ...να πάρω κάτι τι; Τίποτα...έτσι απλά να προετοιμαστώ!\nΚι ήθελα να σας γράψω για τους δυο αυτούς τύπους που κάποιος πέταξε στο δρόμο σαν σκουπίδια και η καλή μας Λένα μια νέα φίλη τα έσωσε κι εμείς αποφασίσαμε να υιοθετήσουμε. Δυο πανέμορφα μικρά κοκόνια, αδερφάκια λίγων μηνών, τα οποία παραλάβαμε λίγες ώρες πριν το τοπικό lockdown, μετά από βοήθεια υπέροχων ανθρώπων, κυριολεκτικά αγγέλων, που έχουν δημιουργήσει ένα δίκτυο εθελοντών που βοηθούν μικρά εγκαταλελειμμένα πλάσματα. Τα μικρά βλέπεις έπρεπε να ταξιδέψουν από την Καρδίτσα, αφού εμείς δεν μπορέσαμε να τα φέρουμε με το αμάξι μας που μας είχε αφήσει στα κρύα του λουτρού...ναι! είναι Καρδιτσιώτες τα αγόρια μας.\nΚαι νάτοι λοιπόν πανέμορφοι και λίγο παλαβοί, τα τέλεια ζωντόβολα μας, ο Μπόλεκ κι ο Λόλεκ, Ρώσοι κατάσκοποι που γέμισαν το σπίτι μας χαρά!!!! Αδιανόητη χαρά, αφού έχουμε μωρά ξανά...\nΜα μετά ήρθε η αρχή του γενικού Lockdown. Η θλίψη κι η απογοήτευση μεγάλωσαν, καθώς όλον αυτό τον καιρό παρακολουθούμε με αγωνία τα κρούσματα κι όλα μεγεθυνθήκαν και τίποτε δεν είχε και πάλι νόημα. Ο φόβος ήρθε πάλι. Οι άνθρωποι που αγαπάμε, ίσως κινδυνεύσουν, ίσως κινδυνεύσουμε κι εμείς...Η απειλή ήρθε ξανά κι η οργή για το τι πήγε λάθος. Ο πανικός για την οικονομία που αυτή τη φορά, σίγουρα θα καταστραφεί. Για τους συγγενείς και τους φίλους που κοντεύουν να διαλυθούν από τα χρέη...για όλους αυτούς που βλέπουν τον κόπο τους να εξανεμίζεται... Για τον κόπο μας που βλέπουμε να γκρεμίζεται ξανά. Ξανά;…μα γιατί γιατί κι εκεί στον θυμό και την απόγνωση...ήρθε ένα τηλεφώνημα...\nΜια φωνή τρυφερή που με ενημέρωσε για κάτι αδιανόητο κι αστραπιαία βρέθηκα πίσω, εκεί στη μέση του σιωπηλού δάσους. Απόλυτη σιγή,κάτω από τις σκιές των πελώριων κορμών. Σαν με μια στιγμή να γύρισα πίσω στο χρόνο. Τότε που στην ζωή μου άνθρωποι νέοι, όμορφοι και ζωντανοί χάνονταν από τα πάθη τους. Τότε που οι εξαρτήσεις μου θύμιζαν ξανά και ξανά πόσο αδύναμοι είμαστε, πόσο ανθρώπινοι, πόσο χωμάτινοι....όσο σκληρά κι αν προσπαθήσεις πάντα κάποιοι θα χάνονται…πόσα πρόσωπα λατρεμένα...\nΜίλησα με μια γυναίκα που αποχαιρετούσε ένα έρωτα. Τα λόγια της κόβονταν σε κομματάκια μέσα μου! Το έκρυβε καλά, μα εκείνη μόλις είχε κοπεί ολόκληρη σε κομματάκια! Τόσο πονούσε….\nΚι ύστερα, μίλησα με μια μάνα που μόλις είχε χάσει το γιο της και δεν ήξερε πως να σταθεί. Πως να παρηγορηθεί, πώς να ανακουφίσει την ψυχή της από τον ανείπωτο πόνο...κι όλα μέσα μου σώπασαν. Έτσι απλά. Μέχρι που έκλεισα το τηλέφωνο και το κεφάλι μου βούιζε. Βούιζε και μέσα μου ούρλιαζε ένα κλάμα βουβό.\nΠοιος covid και ποιο lockdown ρε κόσμε...εκείνος πέθανε!\n...ένα συγκλονιστικό μυαλό χάθηκε για πάντα. Σβήστηκε από τα κιτάπια της ζωής όπως λέει ο μαγικός στίχος της Ευτυχίας Παπαγιαννοπούλου...Σχώριο ας έχει η ψυχή του...\nΠόση βία κρύβει ένα τέλος. Πόση αβάσταχτη απροσδόκητη βία!\nΟρμητικός, διεισδυτικός, έντονος. Τόσο ταλαντούχος! Τον αποχαιρέτησα με θυμό - Πως τα κατάφερες έτσι ρε συ - και αγάπη πολλή -τι κρίμα αγόρι μου, τι κρίμα, τι κρίμα- και προσευχήθηκα για εκείνον κι ύστερα γυρνώντας σπίτι, σε μια στιγμή και πάλι αστραπιαία, μπήκα πάλι στην ζωή, τι θα μαγειρέψουμε, να στείλουμε μήνυμα για άδεια εξόδου για να πάμε το ραντεβού στο γιατρό...δεν πήρες την ταυτότητα γύρνα πίσω, να προλάβω να βάλω πλυντήριο, τρύπησε το καλοριφέρ και πλημύρισε το πάτωμα, σήμερα ανάμεσα σε όλες τις μέρες του κόσμου ήρθε ο μάστορας να φτιάξει τη σπασμένη μπανιέρα....\nΜια στάση μέσα στο μυαλό και μια σκέψη. Πως γίνεται; Πως γίνεται κάποιος να αποχαιρετά το παιδί του κι εσύ να σκέφτεσαι τι θα μαγειρέψεις. Πως γίνεται κάποιος να χάνει την δουλειά του κι εσύ να θυμώνεις για το καλοριφέρ που τρύπησε...πως γίνεται κάποιος που αγαπάς, να χάνεται για πάντα κι η γη να συνεχίσει να γυρίζει..\n...μια τρύπα μέσα μου κι ο καθένας μας στον μικρόκοσμο του. του καθενός μας το πρόβλημα μεγαλύτερο από του διπλανού του. Η πανδημία μας τρόμαξε, μας δίχασε ξανά Που είναι η ισορροπία λοιπόν; Άρχισα να γράφω και θυμήθηκα συζητήσεις αστείες με ηλικιωμένους ανθρώπους που έχουν ζήσει πολλά..\nΗ ερώτηση μου πάντα ίδια..\nΠόλεμος ή κορονοιός....Κορονοιός!\nΕμφύλιος ή κορονοιός…Κορονοιός!\nΔικτατορία ή κορονοιός....Κορονοιός!\nΜετανάστευση ή κορονοιός...Κορονοιός!\nΤρομοκρατία ή κορονοιός...Κορονοιός. Κορονοιός. Κορονοιός Κορονοιός...η απάντηση ήταν πάντα η ίδια. Νομίζεις πως ζεις ένα δράμα; Λάθος νομίζεις!\nΈνα πανύψηλο δέντρο ξαπλωμένο με τις ρίζες του γυμνές. Τα φύλλα ακόμη πράσινα μα πεθαίνει. Ταπεινωμένο το ένιωσα, μα ίσως αυτή να είναι μια ανθρώπινη σκέψη... Εκείνο έμενε εκεί ξαπλωμένο και γύρω του απλώνονταν ζωή κι ήταν έτοιμο να χωνευτεί με αποδοχή από τη γη που κάποτε το μεγάλωσε! Δεν σκέφτηκε πως είναι κρίμα, είναι άδικο, είναι σκληρό. Είναι αυτό που είναι! Χους εις χουν και μια ενέργεια πελώρια...που δεν θα χαθεί ποτέ!\nΑγαπημένοι μου ξέρω. Σας στενοχώρησα. Συγχωρέστε με δεν το ήθελα. Μα η ζωή βλέπεις... Ήθελα να γράψω για όλα αυτή την μαγική απλότητα που την βρίσκεις εκεί. Για όλες αυτές τις χαμένες απαντήσεις που τις βρίσκεις εκεί. Στη φύση. Στο δάσος.\nΌπως λέει κι ο Ντίνος που είναι ο μάγος των βουνών. Είναι η μαγεία του ποταμιού που όσα εμπόδια κι αν αντικρύσει θα βρει τον τόπο να δημιουργήσει νέα ρέματα, να χαράξει νέες διαδρομές για να φτάσει εκεί! Εκεί που ανήκει! Το δάσος θα γεννήσει νέα δέντρα και θα σκεπάσει την καταστροφή με φρέσκα αγριολούλουδα και βρύα. Και τα ζώα θα βρουν νέα βοσκοτόπια και νέα λιβάδια και δεν θα σταθούν στιγμή να κοιτάξουν πίσω. Όπως υπέροχα έγραψε ο λατρεμένος μου D.H.Lawrence σε ένα ποίημα που για χρόνια κουβαλώ από γραφείο σε γραφείο σε όλη μου σχεδόν την επαγγελματική ζωή:\n"Ποτέ δεν έχω δει αγρίμι τον εαυτό του να οικτίρει.\nΠαγωμένο πέφτει νεκρό το πουλί απ’το κλαδί\nχωρίς ποτέ, μα ποτέ τον εαυτό του να λυπηθεί."\nΗ αυτολύπηση είναι δημιούργημα του ανθρώπινου μυαλού! Μην λυπάσαι λοιπόν και μην κοιτάς πίσω με πόνο. Δεν χάσαμε κάτι εδώ είμαστε. Ζούμε μια πανδημία, μα την ζούμε. Για κάποιους μες τον κόσμο είναι αργά και θα' θέλαν τόσο να είναι εδώ μαζί μας σαν όλα τελειώσουν, γιατί θα τελειώσουν! Οι δρόμοι θα γίνουν πάλι δικοί μας. Οι βιτρίνες θα γεμίσουν και πάλι λάμψη. Θα γιορτάσουμε ξανά σε μεγάλα θορυβώδη τραπέζια. Τα καφέ και τα εστιατόρια θα βουίζουν από τα τρανταχτά μας γέλια και θα σουλατσάρουμε ανέμελοι ξανά…Θα αγκαλιαζόμαστε, θα φιλιόμαστε, θα αγγίζουμε χέρια, θα χαϊδεύουμε παιδικά μάγουλα...\nΣύντομα! Κάποιοι θα αντέξουν συναισθηματικά, σωματικά κι οικονομικά. Κάποιοι όχι. Μα ελπίζουμε να βρούμε τον τρόπο να γίνουμε πάλι ένα και να βοηθήσουμε όλοι, για να αντέξουμε μαζί! Γιατί όπως έγραψε κι ο R. Satoro "μόνοι είμαστε μια σταγόνα μα μαζί ένας ωκεανός."\nΑς κοιτάξουμε δίπλα ξανά. Όσο κουρασμένοι κι απογοητευμένοι κι αν νιώθουμε ξανά. Ξέρω πως βαρεθήκαμε όλοι τα επαναστατικά μεγάλα λόγια, μα αυτή τη φορά θα είναι όλα αλλιώς. Αυτή τη φορά ξέρουμε κι η γνώση μας δίνει ευθύνη αλλιώτικη. Θα συναντηθούμε στο τέλος λοιπόν και θα γιορτάσουμε τραγουδώντας αγκαλιασμένοι!\nΣας χαρίζω με όλη μου την αγάπη τούτο το τραγούδι που ο γιος μου ακούει ασταμάτητα τις τελευταίες μέρες, με τη μαγική φωνή της Vera Lynn και με κάθε στίχο αφιερωμένο εξαιρετικά. Ναι! θα συναντηθούμε ξανά κρατώντας σφιχτά τους αγαπημένους μας κι αγκαλιάζοντας την μνήμη εκείνων που λείπουν. Κανείς δεν λείπει από όπου αγαπήθηκε βαθιά, όσο κι αν πονά η απουσία του.\nΚαλημέρα αγαπημένοι. Δεν κοιτάμε πίσω. Δεν κοιτάμε πουθενά αλλού παρά μόνο μπροστά. Εκεί που μας περιμένει το όνειρο! Ανασκουμπωθείτε γαμώτο. Έχουμε δουλειά. Ξανά...\nΕπίθεση λοιπόν. Μην εγκαταλείπεις, μην τρομάζεις, μην φοβάσαι, δεν είσαι σταγόνα. Είμαστε ωκεανός!!!\nΥ.Γ. Σας υπόσχομαι να γράφω πιο συχνά, όπως μου ζητάτε, πιο σταθερά , πιο απλά. Σας υπόσχομαι να κάνω μια ανάρτηση ξεχωριστή με εικόνες που τόσο αγαπάτε, με την φύση και τις φθινοπωρινές πινελιές της στην ζωή μας. Σας υπόσχομαι...να προσπαθήσω μα θέλω να μου το υποσχεθείτε κι εσείς....\nΈι ψιτ καλημέρα....\nΑναρτήθηκε από KaPaworld στις 8:12 π.μ. 3 σχόλια


Υπερθυρεοειδισμός: Τι τον προκαλεί και με ποια συμπτώματα εκδηλώνεται! – Newlifestyle\nHome > ΥΓΕΙΑ > Υπερθυρεοειδισμός: Τι τον προκαλεί και με ποια συμπτώματα εκδηλώνεται!\nΚαθώς ο θυρεοειδής αδένας παράγει μεγάλες ποσότητες των ορμονών Τ3(τριιωδοθυρονίνη) και Τ4 (θυροξίνη), τις απελευθερώνει μετέπειτα στην κυκλοφορία του αίματος (FT3+FT4). Αυτές επηρεάζουν πολλές διαδικασίες μεταβολισμού στον οργανισμό, το κυκλοφορικό σύστημα, ακόμα και την ψυχολογία.\nΟυλίτιδα: Επτά τρόποι να την προλάβετε & πότε πρέπει να επισκεφτείτε τον οδοντίατρο!


Για θαύμα μιλούν στην Κρήνη. Σχηματίστηκε Σταυρός σε κολυμβήθρα (φώτο) – TrikalaVoice\nΓια θαύμα μιλούν στην Κρήνη. Σχηματίστηκε Σταυρός σε κολυμβήθρα (φώτο)\nΈκπληκτος έμεινε το μεσημέρι του Σαββάτου, ο εφημέριος της Κρήνης, π. Δημήτριος Καψιώχας, γονείς, συγγενείς και προσκεκλημένοι ενός βρέφους κατά την τέλεση του Μυστηρίου της Βαπτίσεως στο ξωκλήσι του Αγίου Αθανασίου.\nΤην ώρα που ο ιερέας Αγίαζε με λάδι τα νερά της κολυμπήθρας για την βάπτιση του βρέφους, σημειώθηκε ένα ασυνήθιστο γεγονός, που κανείς δεν μπορούσε να το εξηγήσει, κάνοντας τον ιερέα και εφημέριο των Αγίων Θεοδώρων Κρήνης Τρικάλων, αλλά και τους παραβρισκόμενους να μιλούν για Θαύμα.\nΣύμφωνα με την «Krini Live» κατά την διάρκεια της ρίψης του Ελέου στην κολυμπήθρα, σχηματίστηκε ένας μικρός Σταυρός, ο οποίος ήταν ορατός σ’ όλους και δεν εξαφανιζόταν για αρκετά λεπτά, μέχρι την ανάδυση και βύθιση του μικρού Ιωάννη – Αριστείδη στα Αγιασμένα Ύδατα.\nΙερέας και συμμετέχοντες στο Μυστήριο εξέφραζαν την έκπληξή τους από το ασυνήθιστο γεγονός, μιλώντας για Θαύμα, το οποίο επιτελέστηκε με την Χάρη του Παναγίου Πνεύματος, στο οποίο έγινε επίκληση μέσω της Ευχής.\nΗ Πίστη μας συνεχίζει να είναι ζωντανή αιώνες τώρα, κάνοντας ακόμη και τους άπιστους να πιστεύουν στην Δύναμη του Τριαδικού Θεού και του Αγίου Πνεύματος.\nΕυλογημένος ο νεοφώτιστος, να φέρει και να μεταφέρει την Ευχή και την Ευλογία του Χριστού και της Παναγίας μας.\nΕτικέτεςΒΑΦΤΙΣΗ ΘΑΥΜΑ ΚΡΗΝΗ


Burrito Parrilla Mexicana, Lombard - Κριτικές εστιατορίων - TripAdvisor\nΝο 18 από 148 Εστιατόρια - Lombard\nΦρέσκα μεξικάνικο φαγητό---το καλύτερο μεξικάνικο φαγητό\nΑυτό είναι αριστείας της μεξικάνικης κουζίνας. Φανταστική tostadas κοτόπουλου. Μεγάλη ποικιλία ειδών. Εξαιρετική αξία σε λογικές τιμές. Το φαγητό είναι πάντα πολύ φρέσκα. Γρήγορη και φιλική εξυπηρέτηση. Συνιστώ ανεπιφύλακτα Burrito Parilla Mexicana . Θα ήθελα να είχα ζήσει πλησιέστερα προς αυτό το μέρος. Yum! !...! ! !Περισσότερα\nΜεγάλο Μεξικάνικο γεύσεις, Καταπληκτικό service και λογικές τιμές\nΈχω πάει εκεί δείπνο για σχεδόν 7 χρόνια και κάθε φορά θα είμαι σε απόσταση 20 χιλιομέτρων, φροντίστε να περάσετε από και για μεσημεριανό γεύμα ή δείπνο για μένα και την οικογένειά μου και σας ή τους φίλους σας. Κατά τη γνώμη μου, αυτό το...μέρος είναι ένα από τα καλύτερα εστιατόρια του Μεξικού (quick τροφίμων) στην πόλη του Σικάγο και τα προάστιαΠερισσότερα\nΓρήγορη τρώει - τι δώρο\nΑυτό είναι το μεξικάνικο fast (ish) τρόφιμα στα καλύτερα της. Τα υλικά είναι φρέσκο, η εξυπηρέτηση είναι ακριβείς γρήγορες και το horchata διεξάγεται σε μια ατελείωτη ροή. Όλα μπορείτε να πιείτε horchata πρέπει να είναι αρκετά για να σας εδώ, αλλά τους σάλσα είναι επίσης...φανταστικό!Περισσότερα\nΕξαιρετικό φρέσκο αυθεντικό φαγητό\nΣας θαμπώσει με αυτό το μέρος. Νόστιμο, φρέσκο, αυθεντικό και γρήγορα. Είναι η δική μας την Παρασκευή. Δοκιμάστε τα πάντα, αλλά το carnita tacos είναι το αγαπημένο μου.\nΦρέσκα και γρήγορη εξυπηρέτηση\nΝόστιμο και φρέσκα μεξικάνικο φαγητό με λογικό κόστος. Απολαύσαμε το taco σαλάτα για μια γρήγορη Περισσότερα...>> βραδινό. Το σάλσα και πατάτες είναι δωρεάν, ενώ αναμένετε για το προσωπικό σερβιρίσματος για να αναδείξετε entree σας. Το φαγητό σας έχει παραγγελθεί και στη συνέχεια επιλέγετε το καθιστικό...με μια οθόνη # βάση για να τοποθετήσετε τον αριθμό της παραγγελίας σας. Καθαρίστε εστιατόριο!Περισσότερα\nΖεστή ατμόσφαιρα, γρήγορη εξυπηρέτηση\nΖούμε στην περιοχή και τέθηκε για πρώτη φορά την Κυριακή για μεσημεριανό γεύμα. Περπατήσετε μέχρι και την τάξη και καθίστε να περιμένετε για το φαγητό σας. Η αναμονή ήταν λίγο προσπαθήσαμε τους τα ροκανίδια και τα δύο salsas. Ο σύζυγός μου άρεσε ο φαχίτασ. Τα...πάντα φαινόταν τόσο φρέσκα. Το φαχίτασ σέρβιραν με νόστιμα γκουακαμόλε. Ο γιος μου άρεσε πολύ ο chorizo taco πλάκα. Pastor μου tacos ήταν καλό, αλλά λίγο στεγνό. Το φαγητό ήταν σερβίρεται κεραμικές πλάκες. Εξυπηρετούν horchata αυτοεξυπηρέτηση με τα άλλα αναψυκτικά. Το coconut ανανά ήταν νοστιμότατο. Θα ήθελα να συστήσω την παρασκευή παγωμένο τσάι, καθώς και όχι το τσάι από το συντριβάνι με τον καναπέ. Θα επανέλθουμε για να δοκιμάσετε πιάτα περισσότερο εδώ.Περισσότερα\nΠήγα σε αυτό το μέρος μετά από μια φίλη μου είπε ο tacos de al pastor ήταν πολύ καλό. Οπότε πήγα σε αυτό το μέρος που ήταν λίγο κρυμμένη. Το φαγητό ήταν καλό. Εμένα μου άρεσε ιδιαίτερα η torta. Ότι το ψημένο ψωμί στην τελειότητα,...κατά τη γνώμη μου. Το καλύτερο χαρακτηριστικό για μένα ήταν η ατελείωτη horchata. Έχουν ένα αναψυκτικό σιντριβάνι. Και ένα μηχάνημα horchata. Έτσι, αν θέλετε καλό μεξικάνικο φαγητό και αγάπη horchata καταβάλει αυτό το μέρος αξίζει να το επισκεφθείτε.Περισσότερα\nΑυτό το μέρος είναι ένα από τα καλύτερα fast food μεξικάνικο εστιατόρια εκεί έξω. Είχα το φαχίτας και ήταν πραγματικά καλό. Το tortillas είναι λίγο μικρά, αλλά εξακολουθούν να εργάζονται συνολικά. Πολύ καλύτερα από ό,τι ένα Taco Bell ή κάτι παρόμοιο.\nΕξαιρετικό φαγητό και ατμόσφαιρα. Η εξυπηρέτηση ήταν εξαιρετική. Είχα 3 Taco πλάκα για μεσημεριανό γεύμα, 2 tacos ενδέχεται να έχουν αρκετό. Ήταν πολύ καλό, το γκουακαμόλε ήταν καλό, και το horchata ήταν εξαιρετικό. Ζητήστε επιπλέον habanero salsa. Νόστιμο.\nΕίχε την πλάκα και το 2 Taco Tacos ήταν πολύ μικρό, δεν υπήρχαν αρκετά τυριά ή μαρούλι. Νάτσος ήταν εντάξει, τίποτα η μεν. Το Nacho-Multinet Όχι αλάτι από τις πατάτες. Κοτόπουλο ήταν στεγνό .Το προσωπικό ήταν πολύ φιλικό και εξυπηρετικό. Αλλά δεν πρόκειται να ξαναπάμε....έτσι ώστε φαγητόΠερισσότερα\nΛάβετε γρήγορα απαντήσεις από το προσωπικό του Burrito Parrilla Mexicana και από προηγούμενους επισκέπτες.\nΔιεύθυνση: 2770 S Highland Ave, Ste 101, Lombard, IL 60148-5412\nΑριθμός τηλεφώνου: +1 630-705-9833


Μαρία , Δημήτρης Μαρία , Μαργαρίτα - ppt κατέβασμα\nΜαρία , Δημήτρης Μαρία , Μαργαρίτα\nΔημοσίευσεAphrodite Xenakis Τροποποιήθηκε πριν 3 χρόνια\nΠαρουσίαση με θέμα: "Μαρία , Δημήτρης Μαρία , Μαργαρίτα"— Μεταγράφημα παρουσίασης:\n1 Μαρία , Δημήτρης Μαρία , Μαργαρίτα\nΑΜΜΟΧΩΣΤΟΣ Μαρία , Δημήτρης Μαρία , Μαργαρίτα\n2 ΙΣΤΟΡΙΑ Η Αμμόχωστος είναι πόλη στην Κύπρο και βρίσκεται στο ανατολικό τμήμα του νησιού, στον κόλπο που φέρει και το όνομά της. Η αρχαία Αμμόχωστος έφερε το όνομα Σαλαμίνα. Αργότερα μετονομάστηκε σε Αρσινόη και Κωνστάντια. Οι Ελληνοκύπριοι κάτοικοι της εκδιώχθηκαν το 1974 από τον τουρκικό στρατό\n3 Ιστορια 2 Η Αμμόχωστος είναι μια από τις πιο παλιές πόλεις της Κύπρου. Η πόλη πρωτοχτίστηκε κατά τον 3ο π.Χ. αιώνα από τους Πτολεμαίους, και είχε ονομαστεί Αρσινόη, προς τιμή της βασίλισσας Αρσινόης Β' Φιλαδέλφου, της διάσημης αυτής Ελληνίδας βασίλισσας της Αιγύπτου των Ελληνιστικών χρόνων. Στην ουσία όμως, η Αμμόχωστος υπήρξε η διάδοχος της πιο φημισμένης και πιο σημαντικής αρχαίας πόλης της Κύπρου, της Σαλαμίνας. Κατά την ελληνική μυθολογία, η Σαλαμίνα είχε ιδρυθεί μετά το τέλος του Τρωικού πολέμου από τον Τεύκρο, το γιο του Τελαμώνα και αδελφό του Αίαντα, από το ελληνικό νησί της Σαλαμίνας.\n4 ονομασια Αναφέρεται με το όνομα αυτό, που σημαίνει κυριολεκτικά την πόλη τη χωμένη στην άμμο, από τον 4ο μ.Χ. αιώνα. Και πράγματι, η Αμμόχωστος υπήρξε παγκόσμια γνωστό τουριστικό θέρετρο, μεταξύ του 1960 και 1974, λόγω της αμμώδους παραλίας της. Η Αμμόχωστος (Φαμαγκούστα η φράγκικη ονομασία της) είναι και η πρωτεύουσα της ομώνυμης επαρχίας της Κύπρου με περίπου κατοίκους.\n5 μνημεια Το σωζόμενο και σήμερα φρούριο της Αμμοχώστου είναι γνωστότερο με την ονομασία "πύργος του Οθέλλου". Σώζονται επίσης σε καλή κατάσταση, τα ισχυρότατα μεσαιωνικά τείχη της πόλης, και εντός αυτών τα ερείπια και πολλών άλλων μνημείων, περιλαμβανομένων πολλών σημαντικών εκκλησιών. Υποστηρίχτηκε ότι η Αμμόχωστος είχε συνολικά 365 εκκλησίες και μοναστήρια, όσες και οι ημέρες του χρόνου, προφανώς όμως ο αριθμός είναι υπερβολικός.\n6 Μνημεια 2 Από τα αρχιτεκτονικά κτίρια που σώζονται μέχρι σήμερα θα πρέπει να αναφερθεί ο καθεδρικός γοτθικός ναός του Αγίου Νικολάου που από τον 16ο αιώνα και σήμερα έχει μετατραπεί σε τζαμί (Τέμενος Λαλά Μουσταφά Πασά). Υπάρχουν ακόμη και τα ερείπια από 300 και πάνω εκκλησίες.\n7 Μνημεια 3 Πολύ κοντά στην πόλη είναι το μοναστήρι του αποστόλου Βαρνάβα, ιδρυτή της Εκκλησίας της Κύπρου, στο χώρο όπου πιστεύεται ότι βρισκόταν και ο τάφος του. Στην ίδια περιοχή βρίσκεται ο εκτενής αρχαιολογικός χώρος της Έγκωμης, μεγάλης πόλης των προϊστορικών χρόνων. Πολύ κοντά βρίσκεται και άλλος εκτενής και σημαντικός αρχαιολογικός χώρος, εκείνος της αρχαίας πόλης της Σαλαμίνας.\nΚατέβασμα ppt "Μαρία , Δημήτρης Μαρία , Μαργαρίτα"


Νίκησε ο ΟΦΗ-Κρητικός “εμφύλιος” στα μπαράζ! | Αθλητισμός | Mesaralive\nΑυτά είναι τα τρία πράγματα που μάθαμε από το ματς στο Περιστέρι:\n1. ΚΑΛΥΤΕΡΟΣ Ο ΟΦΗ, ΠΗΡΕ ΤΗ ΝΙΚΗ ΚΑΙ ΠΗΓΕ ΣΤΑ ΜΠΑΡΑΖ\nΟ ΟΦΗ σε ένα ακόμη παιχνίδι με τον Βέρα στον πάγκο, μπήκε με περίσσιο πάθος στο ματς και με σκοπό να πάρει το αποτέλεσμα που θα τον έφερνε στα μπαράζ. Οι φιλοξενούμενοι έπαιξαν ανοιχτά, δεν κλείστηκαν και κατάφεραν να προηγηθούν με τον Νέϊρα στο 21' με ωραίο σουτ μετά από κόρνερ από τα αριστερά.\nΟ Ατρόμητος που παρατάχθηκε με τους βασικούς ποδοσφαιριστές του προσπάθησε και αυτός να πετύχει το γκολ της ισοφάρισης αλλά ο Σωτήριου αποδείχτηκε σωτήρας για την ομάδα του σε τουλάχιστον δυο περιπτώσεις.\nΌσο περνούσε η ώρα ο ΟΦΗ προσπαθούσε να διαφυλάξει αυτό το 1-0 και έδωσε χώρο στον Ατρόμητο χτυπώντας στις αντεπιθέσεις. Σε μια εξ αυτών στο 74' ο Σασί βγήκε τετ α τετ με τον Μέγιερι και τον νίκησε με ψύχραιμο πλασέ κλειδώνοντας τη νίκη για την ομάδα του.\n2. ΤΕΛΟΣ ΜΕΤΑ ΑΠΟ ΔΥΟ ΧΡΟΝΙΑ ΣΤΟΝ ΑΤΡΟΜΗΤΟ Ο ΚΑΝΑΝΤΙ\nΜε το τέλος της αναμέτρησης και στο πρώτο του σχόλιο στην κάμερα της ΕΡΤ και μετά από σχετική ερώτηση ο Νταμίρ Κάναντι ανακοίνωσε την απόφαση του να αποχωρήσει από τον Ατρόμητο. Ο Αυστριακός αποκάλυψε πως έχει ήδη ενημερώσει την διοίκηση πως μετά από δυο χρόνια αποχωρεί από την ομάδα του Περιστερίου.\nΜεταξύ άλλων τόνισε: "Αυτό ήταν το τελευταίο μου παιχνίδι στον Ατρόμητο το έχω αποφασίσει, το έχω πει στη διοίκηση. Είμαι ικανοποιημένος για όσα έζησα στο σύλλογο".\n3. Ο ΣΑΣΙ ΕΣΤΕΙΛΕ ΤΟΝ ΟΦΗ ΣΤΑ ΜΠΑΡΑΖ\nΟ Σασί ήταν ο παίκτης που οδήγησε τον ΟΦΗ στο μπαράζ παραμονής με τον Πλατανιά έχοντας καταπληκτική απόδοση στην αναμέτρηση με τον Ατρόμητο. Ο μέσος της ομάδας της Κρήτης ήταν αυτός που είχε τη μπάλα την περισσότερη ώρα στα πόδια του και αυτός που είχε την ψυχραιμία στο 74' με πανέμορφο πλασέ να νικήσει τον Μέγιερι με ψηλοκρεμαστό πλασέ όταν η μπάλα "έκαιγε".\nΟ Σασί κάποια στιγμή, μετά το 2-0, τραυματίστηκε και όλοι στον ΟΦΗ ανησύχησαν ενόψει μπαράζ αλλά τελικά ο Τυνήσιος συνέχισε να αγωνίζεται.\nΒοηθοί: Κωνσταντίνος Καλαμπόκης (Αιτ/νίας), Αθανάσιος Κολοσιώνης (Αιτ/νίας)\nΑΤΡΟΜΗΤΟΣ (Νταμίρ Κάναντι): Μέγερι, Ρισβάνης, Κατράνης, Χατζηϊσαίας, Σάκιτς, Μπουσούλατζιτς (82' Μούγιακιτς), Μανούσος (55' Ουγκράι), Ούμπιντες, Ουάρντα (46' Ενσικουλού), Μπρούνο, Κουλούρης.\nΟΦΗ (Χάιμε Βέρα): Σωτηρίου, Κοροβέσης, Γιαννούλης, Μιχοΐεβιτς, Μπρον, Νέιρα (88' Ντίνας), Μελάντο, Ναμπί (82' Σακόρ), Φερέιρα (79' Νάστος), Βαζ, Σάσι.\nΓκολ: 21' Νέιρα, 74' Σασί\nΚίτρινες: 70' Ρισβάνης, 77' Χατζηισαίας, 85' Σάκιτς/45' Κοροβέσης, 59' Μιχόγεβιτς,69' Σασί\nΟ πρόεδρος του ΟΦΗ Μιχάλης Μπούσης για ολα20.08.2019\nΑνακοίνωσε τερματοφύλακα ο ΟΦΗ13.08.2019\nAνακοίνωσε Φιγκεϊρέδο ο ΟΦΗ02.08.2019\nΜεγάλη επιτυχία και διάκριση για ένα αυθεντικό ταλέντο29.07.2019\nΟΦΗ: Φιλική ήττα από τη Βίλεμ27.07.2019\nTAGS: οφη μπαράζ


Kirin 970: Η Τεχνητή Νοημοσύνη στα κινητά της Ηuawei | Electronicanto\nHome » Τάσεις » Kirin 970: Η Τεχνητή Νοημοσύνη στα κινητά της Ηuawei\nKirin 970: Η Τεχνητή Νοημοσύνη στα κινητά της Ηuawei\nO Kirin 970 είναι ο πρώτος επεξεργαστής της Huawei για κινητά, βελτιστοποιημένος για διεργασίες Τεχνητής Νοημοσύνης.\nΗ Τεχνητή Νοημοσύνη μπορεί να αλλάξει ριζικά τη διάδραση του χρήστη με το κινητό του, πιστεύει η Huawei. Και το κάνει πράξη με τον Kirin 970.\nΟ Richard Yu, CEO της Huawei Consumer Business Group πιστεύει ότι βρισκόμαστε σε ένα οριακό σημείο σε ό,τι αφορά το μέλλον των smartphone. Και δίνει την εξίσωση: Mobile AI = On Device AI + Cloud AI. Με άλλα λόγια η Τεχνητή Νοημοσύνη στα κινητά είναι ένα συνδυασμός της Τεχνητής Νοημοσύνης της συσκευής και της Τεχνητής Νοημοσύνης στο Cloud. Για την Τεχνητή Νοημοσύνη στα κινητά, η Huawei παρουσίασε στην IFA 2017 τον επεξεργαστή Kirin 970.\nH βάση για να επωφεληθεί ο χρήστης μιας κινητής συσκευής από την Τεχνητή Νοημοσύνη είναι να εξελιχθεί αυτή στη συσκευή. Η On-Device AI προσφέρει πολλές δυνατότητες αίσθησης, η οποία είναι η βάση για να καταλάβουν οι συσκευές τον άνθρωπο. Οι αισθητήρες, με την υποστήριξη ενός ισχυρού επεξεργαστή, μπορούν να προσφέρουν πολλά και πολύπλοκα σενάρια χρήσης -εκδοχές- σε πραγματικό χρόνο, όπως επίσης και δεδομένα που είναι προσωποποιημένα για τον συγκεκριμένο χρήστη.\nO Kirin 970 είναι ο πρώτος CPU για κινητά που ενσωματώνει επεξεργαστικό κύκλωμα Τεχνητής Νοημοσύνης (φωτό: Huawei)\nΚινούμενος προς αυτή την κατεύθυνση, ο Kirin 970 ενσωματώνει έναν ισχυρό επεξεργαστή 8 πυρήνων και κύκλωμα γραφικών 12 πυρήνων. Είναι κατασκευασμένος με λιθογραφική μέθοδο 10nm, η οποία κάνει δυνατή τη συμπύκνωση 5,5δισ. transistor σε επιφάνεια ενός τετραγωνικού εκατοστού. Αλλά, το σημείο κλειδί για τις επιδόσεις που μπορεί να δώσει ο Kirin 970 στο πεδίο της Τεχνητής Νοημοσύνης είναι η αποκλειστική Neural Processing Unit (NPU) που διαθέτει. Η μονάδα επεξεργασίας ειδική για τεχνητά νευρωνικά δίκτυα, δίνει στον επεξεργαστή με την ετερογενή αρχιτεκτονική 25πλάσιες υπολογιστικές επιδόσεις σε σχέση με έναν τετραπύρηνο Cortex-A73. Στην ίδια σύγκριση, η διαχείριση ενέργειας είναι 50 φορές καλύτερη. Η ισχύς αυτή δίνει στον Kirin 970 τη δυνατότητα να εκτελεί εφαρμογές Τεχνητής Νοημοσύνης, όπως είναι η αναγνώριση εικόνας, με αξιοσημείωτες επιδόσεις και με μικρή, σχετικά, κατανάλωση ενέργειας.\nH δική μας επαφή με την Τεχνητή Νοημοσύνη της Huawei έχει γίνει μέσα από το P10. Το Huawei P10 χρησιμοποιεί τον Kirin 960. O νέος επεξεργαστής, έτσι όπως παρουσιάζεται εδώ, μας δίνει το δικαίωμα να αναμένουμε σημαντική βελτίωση στον τομέα της Τεχνητής Νοημοσύνης για κινητά από την Huawei.\nHuawei Kirin 970 (φωτό: Huawei)\nO Kirin 970, o πρώτος επεξεργαστής για smartphone με αποκλειστική NPU αναμένεται να χρησιμοποιηθεί πρώτη φορά στο Huawei Mate 10. Το Mate 10 θα παρουσιαστεί από την Huawei στις 16 Οκτωβρίου 2017 στο Μόναχο.\nΕκτιμούμε ότι η ανακοίνωση του Kirin 970 από τη Huawei είναι μία από τις σημαντικότερες στην IFA 2017 που έχουν σχέση με το μέλλον των κινητών συσκευών.\nO Kirin 970 στο booth της Huawei στην IFA 2017 (φωτό: Huawei)\nHuawei P10 review – Android smartphone Huawei Mate 10 και Huawei Mate 10 Pro Kirin 980: Με Dual NPU AI σε λιθογραφία 7nm Huawei Mate 20 Pro review – Android smartphone\nTags: AI, Huawei, Huawei Kirin, Huawei Mate 10, IFA 2017, NPU, Smartphones\nΗ Google απαλλάσσει από τα greeklish στο Android\nΠοιος θα βγάλει την καλύτερη selfie; – ο διαγωνισμός της Nikon στο Instagram


Προσφορά Ολυμπιακού σε Φακούντο - Bam.gr\nΤρίτη, 28 Μαΐου 2019 12:03\nΟ Πέδρο Μαρτίνς είχε επιχειρήσει να τον φέρει στο λιμάνι τόσο πέρσι το καλοκαίρι, όσο και στη χειμερινή μεταγραφική περίοδο, ωστόσο τότε αρχικά είχε πωληθεί στην Μπενφίκα και εν συνεχεία δόθηκε δανεικός στην Εσπανιόλ.\nΤα οικονομικά δεδομένα της υπόθεσης είναι πλέον πολύ πιο προσιτά για τους «ερυθρόλευκους». Η Εσπανιόλ δεν πρόκειται να κάνει χρήση της οψιόν αγοράς του για 8 εκατ. ευρώ, ενώ και η Μπενφίκα δεν μπορεί να έχει τις αξιώσεις που προέβαλε τους προηγούμενους μήνες από τη στιγμή που ο 28χρονος Αργεντινός είχε μόλις 1 γκολ σε 9 εμφανίσεις στη La Liga.\nΈχει γίνει ήδη προσφορά στην πλευρά του παίκτη, που κι αυτός παρουσιάζει πλέον πιο λογικές απαιτήσεις. Εφόσον ο Φακούντο Φερέιρα παρουσιαστεί θετικός στην προοπτική να παίξει στην Ελλάδα, τότε ο Ολυμπιακός θα αναζητήσει με την Μπενφίκα τη φόρμουλα με την οποία μπορεί να ολοκληρωθεί η μετακίνηση (είτε με αγορά, είτε με δανεισμό και οψιόν).


Tα δάκρυα της Άννας Ντουντουνάκη για τη χαμένη ευκαιρία (video) - magdasnews.gr\nTα δάκρυα της Άννας Ντουντουνάκη για τη χαμένη ευκαιρία (video)\nΣυγκινημένη και με δάκρυα στα μάτια, η Ελληνίδα πρωταθλήτρια της κολύμβησης, Άννα Ντουντουνάκη, αποχαιρέτησε το όνειρο για μια διάκριση στους Ολυμπιακούς Αγώνες του Τόκιο.\nΌντας φορτισμένη συναισθηματικά, μίλησε στην κάμερα της ΕΡΤ, αμέσως μετά το τέλος της προσπάθειάς της.\n“Χαίρομαι που την στιγμή που έπρεπε έκανα το καλύτερο που μπορούσα. Πιστεύω ότι έδωσα ότι περισσότερο είχα σε αυτή την κούρσα. Χαίρομαι που έκανα ένα πανελλήνιο ρεκόρ σε ημιτελικό. Στεναχωριέμαι που έχασα την πρόκριση για τόσο λίγο, αλλά σίγουρα δεν μπορώ να είμαι αχάριστη. Δεν μπορούμε να τα έχουμε όλα. Ξεκίνησε η Ολυμπιακή προετοιμασία με δύο στόχους: Να κερδίσω το ευρωπαϊκό και μια οκτάδα στην Ολυμπιάδα. Πέτυχα τον ένα στόχο, έχασα τον άλλο για λίγο. Έτσι είναι απλά η ζωή. Xαίρομαι που έδωσα τον καλύτερο μου εαυτό την ώρα που έπρεπε”.\nΣύμφωνα με όσα διαβάζουμε στο ertnews.gr, η Ελληνίδα κολυμβήτρια παρά το γεγονός ότι πραγματοποίησε πανελλήνιο ρεκόρ στον τελικό των 100 μέτρων πεταλούδα, με 57:24, τερμάτισε στην πέμπτη θέση και δεν πέρασε από τον δεύτερο ημιτελικό. Η απόσταση που την χώρισε από το όνειρο ήταν μόλις έξι εκατοστά του δευτερολέπτου…


Δήμος Κοζάνης - Τοπική Κοινότητα Ακρινής\nΤοπική Ενότητα Ακρινής\nΗ Ακρινή είναι ένα ζωηρό χωριό με αρκετή κίνηση και πολλά μαγαζιά. Ο πληθυσμός της Ακρινής, προσφυγικής καταγωγής, παρουσιάζει τη μεγαλύτερη ομοιογένεια ως προς τους τόπους καταγωγής των προσφύγων, που προέρχονται από το Αντάπαζαρί. Το κλίμα του ιδιαίτερα ορεινού αυτού χωριού είναι αρκετά ψυχρό.\nΗ Ακρινή είναι μία αρχαιότατη κώμη στην οποία έχουν βρεθεί λίθινα εργαλεία της Νεολιθικής εποχής και πολλά άλλα ευρήματα, κυρίως του 2ου π.Χ. αιώνα. Ενδιαφέρον παρουσιάζει και η παλαιοχριστιανική εκκλησία του 4ου αιώνα με τα εξαιρετικά ψηφιδωτά που βρίσκεται στο προαύλιο του Αγίου Κωνσταντίνου. Το όνομά της κατά μία εκδοχή προέρχεται από το στρατηγό του Μ. Αλεξάνδρου Ακρίνα.\nΗ Ακρινή είναι επίσης γνωστή για το σπήλαιο και την εκκλησία του Αγίου Γεωργίου, που εορτάζει του Αγίου Γεωργίου και της Αναλήψεως. Από την Ακρινή ξεκινάει γραφική διαδρομή προς την κορυφή Βράχος (υψόμ. 1551μ.), που συνεχίζει ως το χιονοδρομικό κέντρο Σέλι στην Ημαθία.


Τι σημαίνει το χαμηλό πετρέλαιο για τις αγορές και τους καταναλωτές. – popek\n17 Δεκ. 2014 | Notaka | ΕΠΙΚΑΙΡΟΤΗΤΑ\nΤι σημαίνει το χαμηλό πετρέλαιο για τις αγορές και τους καταναλωτές.\nΗ αμερικανική οικονομία ουσιαστικά έχει πλήρως αναρρώσει από την κρίση του 2008. Όχι μόνο αυτό, αλλά θα μπορούσε κανείς να πει ότι ίσως τα πράγματα να είναι και καλύτερα.\nΤο γεγονός ότι η αμερικανική οικονομία έχει περάσει μια τέτοια κρίση χωρίς ουσιαστικά να επηρεαστεί το τραπεζικό της σύστημα, είναι από μόνο του ένα κατόρθωμα.\nΥπάρχουν πολλοί λόγοι για αυτό. Από την μια η αμερικάνικη οικονομία βασίζεται πολύ περισσότερο στις αγορές (capital markets) και από την άλλη, το τραπεζικό της σύστημα είναι και ήταν πάντα καλύτερα κεφαλαιοποιημένο από αυτό της Ευρώπης.\nΣαφώς πολλές τράπεζες έπεσαν έξω και έχουν χαθεί πολλά λεφτά (2 τρισ. μόνο σε διαγραφές του τραπεζικού συστήματος), αλλά το θέμα είναι ότι το σύστημα έχει αντέξει. Πρωτίστως, κατά την άποψή μου, λόγω της μακράς εμπειρίας που έχουν οι ΗΠΑ στην ανακύκλωση προβληματικών τραπεζών και λόγω του ότι ουδέποτε υιοθέτησαν τους κανόνες BASEL II εξ αρχής. Υπάρχουν βέβαια και πολλοί άλλοι λόγοι, αλλά αυτοί νομίζω είναι οι σημαντικότεροι.\nΠολλοί λένε ότι ουσιαστικά η μόνη οικονομία που έχει μείνει όρθια και προάγει την παγκόσμια ανάπτυξη πλέον είναι οι ΗΠΑ. Δεν θα έλεγα ότι είναι μόνο οι ΗΠΑ, αλλά σαφώς οι ΗΠΑ έχουν ένα ειδικό βάρος στην παγκόσμια οικονομία.\nΚαι ένας από τους λόγους που νομίζω ότι θα συνεχίσει να πηγαίνει καλά είναι λόγω της μεγάλης πτώσης του πετρελαίου. Άσχετα αν οι Αμερικανοί έχουν μειώσει την κατανάλωση σε πετρέλαιο εδώ και μερικά χρόνια, αυτή η μεγάλη μείωση κόστους για να γεμίσουν το ρεζερβουάρ τους, ουσιαστικά λειτουργεί και σαν μια φορολογική μείωση.\nΝαι μεν ένα μεγάλο ποσοστό του αμερικανικού capital spending είναι στον κλάδο του πετρελαίου, και θα μπορούσε κανείς να πει ότι βραχυπρόθεσμα τουλάχιστον αυτό ίσως να είναι ένα “βαρίδι” στη γενικότερη αμερικανική οικονομία, αλλά από την άλλη, μην ξεχνάμε ότι η αμερικανική οικονομία (όπως πολλές άλλωστε) κινείται κυρίως από τους καταναλωτές παρά από ο,τιδήποτε άλλο.\nΑυτός νομίζω είναι ένας από τους λόγους που πριν μερικές μέρες, όταν ανακοινώθηκαν τα στοιχεία της αμερικανικής καταναλωτής εμπιστοσύνης, ήταν στα επίπεδα του 2007.\nΣύμφωνα με την Thomson Reuters/University of Michigan, η καταναλωτική εμπιστοσύνη στις ΗΠΑ σκαρφάλωσε στο 93.8, το υψηλότερο επίπεδο από τον Ιανουάριο του 2007, αρκετά πάνω από τις εκτιμήσεις για 89,5.\nΕπίσης οι εκτιμήσεις για το consumer expectations έφτασε το 86,1 από 79,9, επίσης στα υψηλότερα επίπεδα από τον Ιανουάριο του 2007.\nΤα πράγματα ίσως εξελιχθούν ακόμα καλύτερα για την Ευρώπη, που είναι πολύ πιο εξαρτημένη ενεργειακά από τις ΗΠΑ. Η μείωση στην τιμή του πετρελαίου δεν θα μπορούσε να έρθει σε μια καλύτερη στιγμή για τον μέσο Ευρωπαίο καταναλωτή.\nΤι μπορεί να σημαίνει αυτό για τις αγορές; Εκτιμώ ότι λόγω του ότι οι αγορές προεξοφλούν καταστάσεις, μάλλον είναι αποτυπωμένα αυτά τα νούμερα. Ενδέχεται οι αγορές από εδώ και μπρος να κινηθούν σε ένα πλάγιο κανάλι, μέχρι να έχουμε άλλα δεδομένα που να τις οδηγήσουν χαμηλότερα ή υψηλότερα.\nΣε κάθε περίπτωση πάντως, αν οι τιμές του πετρελαίου μείνουν χαμηλές για αρκετό καιρό, μόνο θετικό θα μπορούσε να είναι για τους δυτικούς καταναλωτές, και στο σύνολο θετικό και για τις αγορές, άσχετα αν βραχυπρόθεσμα έχουμε διάφορα θέματα να αντιμετωπίσουμε.\nΤι ίδιο βέβαια ισχύ και για εμάς. Αν η έκπτωση στο πετρέλαιο αποτυπωθεί στα βενζινάδικα και οι καταναλωτές στην Ελλάδα μειώσουν τις δαπάνες σε βενζίνη, η κατανάλωση στο σύνολό της λογικά θα αυξηθεί, κάτι που χρειαζόμαστε πάρα πολύ σε αυτή τη φάση.


Νέα παράταξη στην ΑΔΕΔΥ | Κιλκίς24\nΝέα παράταξη στην ΑΔΕΔΥ\nNέα συνδικαλιστική παράταξη με τίτλο «Δημοσιοϋπαλληλική Ανατροπή – Αυτόνομη-Αγωνιστική-Κινηματική Παράταξη», δημιουργήθηκε από πρωτοβουλία συνδικαλιστών της ΠΑΣΚΕ στην ΠΟΕ-ΟΤΑ. Η παράταξη ξεκινά τον αγώνα διεκδίκησης της προεδρίας της Α.Δ.Ε.Δ.Υ με επικεφαλής τον πρόεδρο της Π.Ο.Ε.-Ο.Τ.Α., Θέμη Μπαλασόπουλο.\nΣε σχετική ανακοίνωση αναφέρεται ότι η παράταξη θ` αγωνιστεί :\n«Για μία άλλη λογική και πρακτική στη λειτουργία του συνδικαλιστικού κινήματος των δημοσίων υπάλληλων. Για να μπει ένα τέλος και στις πελατειακές, συντεχνιακές πρακτικές στη λειτουργία της Α.Δ.Ε.Δ.Υ. Για μία Α.Δ.Ε.Δ.Υ. στην “πρώτη γραμμή” για την επίλυση των μικρών και μεγάλων προβλημάτων της Δημόσιας Διοίκησης και των δημοσίων υπαλλήλων. Για την ανατροπή… από τα έξω προς τα μέσα…».\nΗ συνδικαλιστική παράταξη καλεί «όσους πραγματικά θέλουν την ανατροπή για να υπηρετήσουν τα συμφέροντα των εργαζομένων και της κοινωνίας».


Δ.Καιρίδης: «Η οικονομία μας είναι καλύτερη από της Γερμανίας αλλά δεν το λέμε για να μην πάρουν τα μυαλά μας αέρα» – Pronews.gr\nΔ.Καιρίδης: «Η οικονομία μας είναι καλύτερη από της Γερμανίας αλλά δεν το λέμε για να μην πάρουν τα μυαλά μας αέρα»\n31.01.2022 | 08:19\nΔείτε τι απίστευτα είπε στη Βουλή\nΑπίστευτο γέλωτα προκάλεσαν οι δηλώσεις του βουλευτή της Νέας Δημοκρατίας, Δημήτρη Καιρίδη, από το βήμα της Βουλή, καθώς ισχυρίστηκε ότι η Ελλάδα του Κυριάκου Μητσοτάκη έχει καλύτερη οικονομία από τη Γερμανία!\nΝαι, και όμως ακούστηκε αυτό από το βήμα της Βουλής!\nΣτη μανία τους να προβάλουν μια απολύτως πετυχημένη Ελλάδα τα στελέχη της Νέας Δημοκρατίας είπαν διάφορες αστειότητες, αλλά νομίζουμε ότι ο Δημήτρης Καιρίδης, τους ξεπέρασε όλους.\n«Και ναι, στα οικονομικά, στις οικονομικές επιδόσεις τώρα είμαστε καλύτερα από τη Γερμανία. Και στο επίπεδο του πληθωρισμού, γυρνάμε πιο γρήγορα στα προ πανδημίας επίπεδα σε σχέση με τους Γερμανούς και δεν το λέω εγώ αυτό, αφήστε με εμένα, εγώ είμαι ο προπαγανδιστής της κυβέρνησης Μητσοτάκη, το λένε οι ίδιοι οι Γερμανοί. Ανοίξτε τον γερμανικό Τύπο και δείτε την μεγάλη κριτική που γίνεται στην Ιταλία γιατί ο Νότος της Ιταλίας του Ντράγκι και της Ελλάδας του Μητσοτάκη τα πήγε τόσο καλύτερα στη διαχείριση της πανδημίας, ενώ τα είχαμε πάει τόσο χάλια τη προηγούμενη δεκαετία. Δεν το λέω για να πάρουν τα μυαλά μας αέρα, έχουμε μεγάλα τραύματα να επουλώσουμε μετά τη δεκαετή κρίση, αλλά πρέπει να λέγεται», είπε χαρακτηριστικά.


Η γιορτή λήξης των τμημάτων υποδομής – ΑΓΕΖ - Αθλητική Γυμναστική Ένωση Ζακύνθου\nΗ γιορτή λήξης των τμημάτων υποδομής\nΣήμερα πραγματοποιήθηκε η γιορτή λήξης της χρονιάς για τα τμήματα υποδομής της ομάδας μας. Το πρόγραμμα ξεκίνησε στις 9.00 το πρωί με τα μικρότερα τμήματα, pre junior και junior. Στην συνέχεια ακολούθησαν οι αθλητές μας του τμήματος mini και τέλος οι παμπαίδες μας. Παρόντες ήταν οι προπονητές Χαικάλης και Ζάγκλας ενώ ο Θεοδόσης απουσίαζε λόγω επαγγελματικών υποχρεώσεων. Από την διοίκηση της ομάδας ήταν παρών όπως πάντα ο Νίκος Θεοδωρίτσης και ο έφορος των ακαδημιών Διονύσης Καψαμπέλης. Την βοήθειά τους έδωσαν και οι παίχτριες του γυναικείου τμήματος Κυπριώτη και Μαλεβίτη.\nΑρκετή συμμετοχή και στην κερκίδα από τους γονείς και φίλους των μικρών μας αθλητών που ήρθαν να χειροκροτήσουν τα παιδιά παρά την έντονη ζέστη.\nΕυχαριστούμε τους χορηγούς, Παπανδρέου για τους χυμούς και τα νερά που προσέφερε, τον κ. Καλό για τα γλυκίσματα. Δώρα δόθηκαν από το κάταστημα αθλητικών Μηχανός στα παιδιά που κέρδισαν στους διαγωνισμούς.\nΝα θυμήσουμε ότι το σχολείο τελείωσε αλλά το ABC Basketball Camp αρχίζει!\nΑπό τις 29-06 εως 03-07 & από τις 06-07 εως 10/07! Μην το χάσετε!\nRelated ItemsΓιορτή Λήξης ΑκαδημίαςΕκδηλώσειςΠαναγούλα\n← Previous Story Γιορτή Λήξης των Τμημάτων Υποδομής\nNext Story → A.B.C. Summer Camp 2015


!: από Λάρνακα εν δράσει_LarnacΑct\nΛάρνακα εν δράσει_LarnacΑct\nΑφού τελείωσαν οι πολιτικές διαφημίσεις, συγκεντρώσεις συσπειρώσεις κτλπ, να σας πούμε και μείς κάτι για την ΕΥΡΩΠΗ.\nΣε αντίθεση και κατα παράβαση της Ευρωπαικής οδηγίας Σεβέσο (2 κ3) βρίσκονται στην καρδιά του παραλιακού μας μετώπου επικίνδυνες (προς τον άνθρωπο και το περιβάλλον) δεξαμενές υγραερίου και πετρελαιοειδών.\nΕνώ μας έταζαν θα μας κάνουν Ντουμπάι, τελικά θα μας κάνουν τοξικό, βιομηχανικό λιμάνι, στην καρδιά της πόλης χωρίς να μας ΡΩΤΗΣΟΥΝ, χωρίς να μας παρουσιάσουν περιβαλλοντική μελέτη, χωρίς να μας ενημερώσουν και χωρίς να διαβουλευτούν μαζί μας. Όλα κατα παράβαση νόμων του κράτους (;) μας, διαφόρων οδηγιών της Ε.Ε. μεταξύ άλλων και της Συνθήκης του Aarhus.\nΠόσο Ευρωπαίοι νιώθουμε;;


Sale Bensimon - Δωρεάν Αποστολή | Spartoo.gr !\nΟι εκπτώσεις έχουν ήδη ολοκληρωθεί στη Bensimon !\nΑλλά ευτυχώς έρχονται σύντομα στη Bensimon στο SPARTOO.GR!\nΑσυναγώνιστα αθλητικά στο Spartoo.gr\nΈχουν δημιουργηθεί εδώ και πάνω από 25 χρόνια, τα παπούτσια Bensimon και από τότε γνωρίζουν την απόλυτη επιτυχία. Τα αθλητικά Bensimon αποτελούν ένα μοντέλο σταθμό, ένα must have σε κάθε casual ντουλάπα που σέβεται τον εαυτό της. Εκμεταλλευθείτε λοιπόν τις εκπτώσεις Bensimon για να αποκτήσετε ένα σύμμαχο για τα πόδια σας αυτό το καλοκαίρι.\nΈνα ουράνιο τόξο στα πόδια σας σε ηλιόλουστες τιμές\nΠαρουσιάζονται σε διάφορα χρώματα, αθλητικά ψηλά, χαμηλά με κορδόνια ή σε στυλ μπαλαρίνας, τα αθλητικά Bensimon προσφέρουν μια μεγάλη ποικιλία. Η τιμή τους είναι ένα συν ειδικά κατά τη διάρκεια των προσφορών Bensimon, μπορούμε να τα αποκτήσουμε σε μια ποικιλία χρωμάτων για να δώσουμε φως στο ντύσιμό μας χωρίς να πλήξουμε το πορτοφόλι μας.\nΈνα αθλητικό που συνδυάζεται με τα πάντα και πάει παντού σε κάθε εποχή\nΜετά το θρυλικό υφασμάτινο μοντέλο τένις, η Bensimon προτείνει τώρα και αθλητικά με γούνα για τις χειμωνιάτικες μέρες. Τις θερινές εκπτώσεις αλλά και τις χειμερινές εκπτώσεις δεν πρέπει να τις χάσετε. Επίσης, δοκιμάστε διαφορετικά μοντέλα στις κατηγορίες σανδάλια, μπαλαρίνες, γόβες, σαγιονάρες


Παιδίον Τόπος: Η ΜΑΦΑΛΝΤΑ ...ΣΗΜΕΡΑ\nΗ ΜΑΦΑΛΝΤΑ ...ΣΗΜΕΡΑ\n«Χάρτινη» ηρωίδα, δημιούργημα του διακεκριμένου αργεντίνου κομίστα Κίνο(Quino). Οι ιστορίες της συνδυάζουν... το χιούμορ και το κοινωνικό σχόλιο. Η Μαφάλντα (Ματθίλδη στα ελληνικά) είναι ένα πεντάχρονο κοριτσάκι, με αντίληψη ενηλίκου. Είναι πολιτικοποιημένη και ανήκει στην αριστερά. Ενδιαφέρεται για τον άνθρωπο, την παγκόσμια ειρήνη και επαναστατεί για όλα τα στραβά που βλέπει γύρω της. Είναι πανεξυπνη, ευγενική, περίεργη και αμετανότητα απαισιόδοξη. Αγαπά την οικογένειά της, αλλά μισεί την σούπα. Λατρεύει τους Μπητλς και θέλει να γίνει διερμηνέας στον ΟΗΕ, όταν μεγαλώσει. Το περιβάλλον που ζει και κινείται η ηρωίδα το αποτελούν οι γονείς της- -δυό φυσιολογικοί και συνηθισμένοι άνθρωποι- ο αδελφός της Γκίγιε ,που λατρεύει την σούπα και μια ομάδα φίλων τους: ο ονειροπόλος Φελίπε, ο φιλοχρήματος Μανολίτο, η υπολογίστρια Σουζανίτα, ο καλοκάγαθος Μιγκελίτο και η κοντούλα Λιμπερτάδ (Ελευθερία),έμμεσο σχόλιο του Κίνο για την πολιτική κατάσταση στην Αργεντινή την δεκαετία του εξήντα (αυταρχικό καθεστώς Περόν, Χούντα Βιδέλα). Ο χαρακτήρας της Μαφάλντα πλάστηκε από τον Κίνο το 1962 για τις ανάγκες ενός διαφημιστικού κόμικς. Το όνομα της το δανείστηκε από ένα διήγημα του συμπατριώτη του συγγραφέα, Νταβίντ Βίνιας («Dar la Cara», 1962). Το σχέδιο,όμως, ναυάγησε.\nΗ Μαφάλντα πέρασε και στην κινούμενη εικόνα, παρά την αντίδραση του δημιουργού της. Το 1972 ο Αργεντίνος σκηνοθέτης Ντάριο Μάγιο και το 1993 κουβανός συνάδελφός του Χουάν Παδρόν μετέφεραν τις ιστορίες της στην μικρή οθόνη. Το 1982 η Μαφάλντα έκανε την κινηματογραφική της εμφάνιση στην ταινία, που σκηνοθέτησε ο αργεντίνος Κάρλος Μάρκες. Η Μαφάλντα υπήρξε και είναι ακόμη δημοφιλής στην Ευρώπη και την Λατινική Αμερική. Στην Βόρεια Αμερική δεν γνώρισε ανάλογη επιτυχία, επειδή εκεί βασίλευε ο Τσάρλι Μπράουν των Peanuts, ένα ήρωας με ομοιότητες, αλλά χωρίς το πολιτικό υπόβαθρο της Μαφάλντα. Στα ελληνικά οι ιστορίες της κυκλοφορούν από τις εκδόσεις «Μέδουσα».


H Intel ανακοινώνει κύκλο εργασιών 12,6 δις. δολάρια για το πρώτο τρίμηνο — InfoCom\nH Intel ανακοινώνει κύκλο εργασιών 12,6 δις. δολάρια για το πρώτο τρίμηνο\nBy infocom on\t 20/04/2013 Επιχειρήσεις, Οικ. αποτελέσματα\nΗ Intel Corporation ανακοίνωσε κύκλο εργασιών 12,6 δις δολάρια για το πρώτο τρίμηνο του 2013, λειτουργικά κέρδη 2,5 δις δολάρια, καθαρά κέρδη 2,0 δις δολάρια και κέρδη ανά μετοχή (EPS) 0,40 δολάρια. Η εταιρεία είχε εισροή μετρητών 4,3 δις δολάρια σε μετρητά από λειτουργικές δραστηριότητες, κατέβαλε μερίσματα 1,1 δις δολάρια και χρησιμοποίησε 533 εκατομμύρια δολάρια για επαναγορά 25 εκατομμυρίων μετοχών.\n«Παρά την κάμψη της αγοράς, η Intel απέδωσε καλά στο πρώτο τρίμηνο και είμαι ενθουσιασμένος σχετικά με τις προοπτικές που υπάρχουν για την εταιρεία» ανέφερε ο Paul Otellini, Πρόεδρος και CEO της Intel. «Διαθέσαμε τους επόμενης γενιάς επεξεργαστές μας για προσωπικούς υπολογιστές, προχωρήσαμε στην εισαγωγή μιας νέας οικογένειας προϊόντων για micro-servers και θα διαθέσουμε τους νέους επεξεργαστές μας για ταμπλέτες και smartphones αυτό το τρίμηνο. Εργαζόμαστε με τους πελάτες μας σχετικά με την εισαγωγή νέων, καινοτόμων προϊόντων για διάφορα λειτουργικά συστήματα. Η μετάβαση στην τεχνολογία 14 νανομέτρων αυτή τη χρονιά θα αυξήσει σημαντικά την αξία που παρέχει η αρχιτεκτονική Intel και η τεχνολογία ολοκλήρωσης για τους πελάτες μας και την αγορά».\nΒασικές Οικονομικές Πληροφορίες του Πρώτου Τριμήνου και Τάσεις στις Επιχειρηματικές Μονάδες\nΤα έσοδα του PC Client Group διαμορφώθηκαν στα $8 δις σημειώνοντας πτώση 6,6% σε σχέση με το προηγούμενο τρίμηνο και πτώση 6.0% σε σχέση με το αντίστοιχο τρίμηνο του προηγούμενου έτους.\nΤα έσοδα του Data Center Group διαμορφώθηκαν στα $2,6 δις σημειώνοντας πτώση 6,9% σε σχέση με το προηγούμενο τρίμηνο και πτώση 7,5% σε σχέση με το αντίστοιχο τρίμηνο του προηγούμενου έτους.\nΤα έσοδα του Other Intel® Architecture Group διαμορφώθηκαν στα $1 δις σημειώνοντας πτώση 3,9% σε σχέση με το προηγούμενο τρίμηνο και πτώση 9,0% σε σχέση με το αντίστοιχο τρίμηνο του προηγούμενου έτους.\nTo Μικτό περιθώριο κέρδους ήταν 56%, με πτώση 2 ποσοστιαίων μονάδων σε σχέση με το προηγούμενο τρίμηνο και 8 μονάδων σε σχέση με το αντίστοιχο τρίμηνο του προηγούμενου έτους.\nΟι δαπάνες για Έρευνα & Ανάπτυξη και για Εξαγορές & Συγχωνεύσεις ανήλθαν σε $4,5δις, σε συμφωνία με τις εκτιμήσεις της εταιρείας για δαπάνες περίπου $4,6δις.\nΦορολογικός συντελεστής 16%.\nΣτην επιχειρηματική προοπτική της Intel δεν περιλαμβάνονται πιθανές επιπτώσεις από επιχειρηματικές κινήσεις, εξαγορές, αποεπενδύσεις ή άλλες επενδύσεις που ενδέχεται να ολοκληρωθούν μετά τις 16 Απριλίου.\nB’ τρίμηνο 2013 – Q2 2013\nΚύκλος εργασιών: $12,9δις συν ή πλην $500 εκατομμύρια\nΠοσοστό μικτού κέρδους: 58%, συν ή πλην περίπου 2 ποσοστιαίες μονάδες\nΕπιπτώσεις από επενδύσεις σε μετοχές και τόκους και άλλα: περίπου μηδέν.\nΑποσβέσεις: περίπου $1,7δις\nΣύνολο χρήσης 2013\nΚύκλος Εργασιών: μικρή μονοψήφια ποσοστιαία μεταβολή προς τα επάνω. Αμετάβλητη από προηγούμενες εκτιμήσεις.\nΠοσοστό Μικτού κέρδους: 60 τοις εκατό, συν ή πλην μερικές ποσοστιαίες μονάδες, αμετάβλητο από προηγούμενες εκτιμήσεις\nΔαπάνες Έρευνας & Ανάπτυξης, συν δαπάνες για Εξαγορές και Συγχωνεύσεις: $18,9 δις, συν ή πλην $200 εκατομμύρια, αμετάβλητο από προηγούμενες εκτιμήσεις.\nΑποσβέσεις άυλων στοιχείων που σχετίζονται με εξαγορές: περίπου $300 εκατομμύρια, αμετάβλητο από προηγούμενες εκτιμήσεις.\nΑποσβέσεις παγίων: $6,8 δις, συν ή πλην $100 εκατομμύρια, αμετάβλητο από προηγούμενες εκτιμήσεις.\nΦορολογικός συντελεστής: περίπου 27 τοις εκατό για καθένα από τα εναπομείναντα τρίμηνα του έτους.\nΕτήσιες επενδύσεις: $12,0 δις, συν ή πλην $500 εκατομμύρια, μείωση $1,0 δις σε σχέση με προηγούμενες εκτιμήσεις.\nNext Article Υψηλές οι χρηματιστηριακές απώλειες της Nokia


Ένα βράδυ του Κοσμίν Μότσι | Οι πτησεις του Μπεργκαμπ\nΈνα βράδυ του Κοσμίν Μότσι\n29 Αυγούστου 2014 § 5 Σχόλια\nΈνα βράδυ ο Κοσμίν Μότσι πέτυχε κάτι που όταν θα το αφηγείται ο ίδιος σε φίλους, συγγενείς και αγνώστους, παρουσιάζοντάς το ως το μεγαλύτερο κατόρθωμα της έτσι και αλλιώς μέτριας καριέρας του, θα εισπράττει ένα χαμόγελο συγκατάβασης και προσποιητού θαυμασμού.\n(Με αφορμή αυτό το πολύ όμορφο κείμενο)\nΈνα βράδυ ο Κοσμίν Μότσι έγινε θεός και δαίμονας. Αλλά όχι μόνο αυτά. Έγινε το βλέμμα αγωνίας ενός οπαδού στην κερκίδα. Έγινε ο ιδρώτας που στάζει από τους αγκαλιασμένους στο κέντρο συμπαίκτες του. Έγινε το αμήχανο τρίψιμο των παπουτσιών πάνω στο χορτάρι. Έγινε ξεφύσημα ανακούφισης και κόμπος στο λαιμό που σε πνίγει. Έγινε στιχάκι σε σύνθημα που τραγουδήθηκε σε κάθε τετραγωνικό του γηπέδου. Έγινε καπνογόνα και χαρτάκια. Έγινε βρισιά ασήκωτη από αυτές που θα έκαναν να κοκκινίσουν από ντροπή οι μισοί Ρουμάνοι φορτηγατζήδες. Έγινε παλάμη που κλείνει τα μάτια επειδή δεν αντέχουν να δουν πού θα πάει η μπάλα. Έγινε το τασάκι που έσπασε σε ένα σπίτι στο Βουκουρέστι από τα νεύρα για το αποτέλεσμα. Έγινε λέξεις και έγχρωμες φωτογραφίες για ρεπορτάζ. Έγινε ανατρεπτική υποσημείωση στην ιστορία ενός αθλητικού θεσμού. Έγινε αυτή η απίστευτη ιστορία που θα λένε μετά από χρόνια στο μπαρ χωρίς όμως να θυμούνται καλά-καλά το όνομα του ή τον αγώνα. Έγινε το κλεισμένο λαρύγγι ενός πιτσιρικά από το Ραζγκραντ. Έγινε δάγκωμα του κασκόλ σε ένα συνοικιακό μπαρ εξαιτίας της έντασης της στιγμής.\n«Και εγώ πώς θα ξέρω;» είπε εκείνος.\n«Πώς θα ξέρεις τι;»\n«Αν θα πρέπει να πέσω από αυτή ή την άλλη πλευρά.»\nΗ ξανθιά των Φερέιρα τον πήρε από το χέρι και τον πήγε μέχρι το σημείο που είχαν αφήσει τα ποδήλατα.\n«Σε αυτή τη ζωή ποτέ δεν ξέρεις ποιος κοροϊδεύει ποιον», είπε.\n«Και αν δεν το πιάσω;» ρώτησε πάλι εκείνος.\n«Τότε σημαίνει πως δεν μ’ αγαπάς» απάντησε η ξανθιά και επέστρεψαν στο χωριό.\nΌσβάλντο Σοριάνο, το πιο χρονοβόρο πέναλτι του κόσμου\nΈνα βράδυ ο Κοσμίν Μότσι μπήκε στο γήπεδο φορώντας τη φανέλα της ομάδας του για να παίξει έναν σημαντικό αγώνα. Βγαίνοντας από αυτό είχε αφήσει τη λάμψη του απροσδόκητου. Χωρίς να το επιδιώκει, χωρίς να το περιμένει. Έζησε για δέκα λεπτά δέκα ολόκληρες ζωές, μένοντας άφθαρτος και ανίκητος κάτω από τα δοκάρια.\nΈνα βράδυ ο Κοσμίν Μότσι «συνάντησε» τον Χέλντερ Σόουζα. Έναν Πορτογάλο μέσο, γυρολόγο στο πρωτάθλημα της δεύτερης και τρίτης κατηγορία της χώρας του, ο οποίος το 2010, 33 χρονών πια, πηγαίνει να παίξει για πρώτη φορά στο εξωτερικό, στην Κύπρο, και δύο χρόνια αργότερα, το Γενάρη του 2012 παίρνει μεταγραφή στον ΑΠΟΕΛ. Στα 35 του παίζει για πρώτη φορά στην καριέρα του στο Τσάμπιονς Λιγκ και ο ΑΠΟΕΛ περνάει στα πέναλτι τη Λυών και προκρίνεται στην οκτάδα και ο Σόουζα, με μια καριέρα ξοδεμένη στην πορτογαλική επαρχία, παίζει εναντίον της Ρεάλ Μαδρίτης στα προημιτελικά.\nΈνα βράδυ ο Κοσμίν Μότσι, ένας άσημος Ρουμάνος στόπερ και πρώην διεθνής, έγινε ένα γήπεδο ολόκληρο.\nTagged: Κοσμίν Μότσι, Λουντογκόρετς Ραζγκραντ, Τσάμπιονς Λιγκ 2014-2015\n§ 5 Responses to Ένα βράδυ του Κοσμίν Μότσι\n4 Σεπτεμβρίου 2014 στο 11:11\nΝομιζω πως αυτες οι γλυκες υποσημειωσεις της ποδοσφαιρικης ιστοριας ειναι που κανουν σπουδαιους τους θεσμους οπως το Τσαμπιονς Λιγκ\n4 Σεπτεμβρίου 2014 στο 16:50\nΈχεις δίκιο. Απλώς ως «υποσημειώσεις» συνήθως μένουν απαρατήρητες δυστυχώς. Αν θέλουμε πάντως να είμαστε δίκαιοι, στους αντίστοιχους θεσμούς της λατινικής Αμερικής, που τα πράγματα είναι ακόμα κάπως πιο «αγνά» σε σχέση με την προώθηση και την προβολή του «προϊόντος», υπάρχει πολύ περισσότερος χώρος για τέτοιου είδους ιστορίες.\n[…] Όμιλος Β | Ρεάλ, Λίβερπουλ, Βασιλεία, Λουντογκόρετς Η Λίβερπουλ επιστρέφει στο θεσμό, τα συνθήματα του Kop θα ακουστούν μέσα από όλους τους τηλεοπτικούς δέκτες. Στους ίδιους δέκτες θα δεσπόσει και ο Μάριο Μπαλοτέλι, είτε αναδειχθεί ως ρωμαλέα μηχανή γκολ είτε συνεχίσει να περιφέρεται στα γήπεδα ως ένα «δύσκολο» και ακριβοπληρωμένο παιδί. Η Ρεάλ μέσα από τους αγώνες θα βρει τον απαραίτητο ρυθμό που έχει τόσο πολύ ανάγκη αυτή τη στιγμή, ενώ η Βασιλεία συνηθίζει να κάνει τουλάχιστον μία μεγάλη νίκη, ακόμα και αν δεν περνάει στα νοκ-άουτ. Ωστόσο, περισσότερο ενδιαφέρον έχει ο πάγκος των Ελβετών. Ο προπονητής μπον βιβέρ Πάολο Σόουζα θα δοκιμαστεί για πρώτη φορά στο Τσάμπιονς Λιγκ και μάλλον θα φάει τα μούτρα του. Για φανταστείτε τον στο ματς με την Λουντογκόρετς στη Βουλγαρία, να στέκεται όρθιος, τυλιγμένος στο πανάκριβο παλτό του, και να προσπαθεί να καταλάβει γιατί όλο το γήπεδο παραληρεί κάθε φορά που ο Κοσμίν Μότσι θα αγγίζει την μπάλα. […]\n[…] Όμιλος Β | Ρεάλ, Λίβερπουλ, Βασιλεία, Λουντογκόρετς Η Λίβερπουλ επιστρέφει στο θεσμό, τα συνθήματα του Kop θα ακουστούν μέσα από όλους τους τηλεοπτικούς δέκτες. Στους ίδιους δέκτες θα δεσπόσει και ο Μάριο Μπαλοτέλι, είτε αναδειχθεί ως ρωμαλέα μηχανή γκολ είτε συνεχίσει να περιφέρεται στα γήπεδα ως ένα «δύσκολο» και ακριβοπληρωμένο παιδί. Η Ρεάλ μέσα από τους αγώνες θα βρει τον απαραίτητο ρυθμό που έχει τόσο πολύ ανάγκη αυτή τη στιγμή, ενώ η Βασιλεία συνηθίζει να κάνει τουλάχιστον μία μεγάλη νίκη, ακόμα και αν δεν περνάει στα νοκ-άουτ. Ωστόσο, περισσότερο ενδιαφέρον έχει ο πάγκος των Ελβετών. Ο προπονητής μπον βιβέρ Πάολο Σόουζα θα δοκιμαστεί για πρώτη φορά στο Τσάμπιονς Λιγκ και μάλλον θα φάει τα μούτρα του. Για φανταστείτε τον στο ματς με την Λουντογκόρετς στη Βουλγαρία να στέκεται όρθιος, τυλιγμένος στο πανάκριβο παλτό του, και να προσπαθεί να καταλάβει γιατί όλο το γήπεδο παραληρεί κάθε φορά που ο Κοσμίν Μότσι θα αγγίζει την μπάλα. […]\nΟ/Η Τι μάθαμε από το Τσάμπιονς Λιγκ 2014-15 | Οι πτήσεις του Μπέργκαμπ λέει:\n31 Μαΐου 2015 στο 20:27\n[…] και δόξα στον Κοσμίν Μότσι αλλά και γενικότερα στην Λουντογκόρετς Ράζγκραντ που […]\n« Κάν’ το όπως ο Μπούλαρντ\nΜία μικρή ιστορία για τη Γουέστ Μπρομ. »\nYou are currently reading Ένα βράδυ του Κοσμίν Μότσι at Οι πτησεις του Μπεργκαμπ.


Πρόγραμμα «Baltic Blue Growth»: Η καλλιέργεια μυδιών είναι καλή για τη θάλασσα και τους ανθρώπους! | Euronews\nΠρόγραμμα «Baltic Blue Growth»: Η καλλιέργεια μυδιών είναι καλή για τη θάλασσα και τους ανθρώπους!\nΗ προώθηση βιώσιμων και καινοτόμων χρήσεων των πόρων της Βαλτικής Θάλασσας απαιτεί τη συγκέντρωση συνεργατών από εταιρείες, καθώς και από τομείς πολιτικής και έρευνας. Η οργάνωση «Υποθαλάσσιο δίκτυο» (Submarine network) της Άντζελα Σουλτς-Ζέχντεν διευθύνει διάφορες ομάδες εργασίας και προγράμματα όπως το «Baltic Blue Growth».\nΗ επικεφαλής της οργάνωσης αναφέρθηκε στην σπουδαιότητα του έργου, λέγοντας: «Ο στόχος και η σημασία του προγράμματος «Baltic Blue Growth» ήταν να συγκεντρώσει όλα αυτά τα εκτροφεία, προκειμένου να γίνει το βήμα από την έρευνα στην πραγματική επιχειρηματική δραστηριότητα και να αποδειχθεί ότι τα εκτροφεία μυδιών είναι ένας τρόπος να εξάγουμε τα θρεπτικά συστατικά από τη Βαλτική Θάλασσα. Έτσι, σε αυτά τα 3 χρόνια, οι καλλιεργητές μυδιών, μαζί με τους ερευνητές και τους ανθρώπους σαν εμένα, τους υπεύθυνους για τη χάραξη πολιτικής, συνεργάστηκαν για να αποδείξουν ότι αυτά είναι εφικτά».\nΗ Άντζελα Σουλτς- Ζέχντεν μίλησε επίσης για την προοπτική του έργου: «Τώρα που αυτά τα εκτροφεία μυδιών γίνονται λειτουργικά, πετύχαμε να συνεχίσουν να λειτουργούν και μετά το τέλος του έργου! Έτσι, στην πραγματικότητα έχουμε εκτροφεία μυδιών σε εκείνες τις περιοχές όπου η μονάδα επεξεργασίας αποβλήτων δεν λειτουργεί και όπου δεν μπορούμε να μειώσουμε τα λιπάσματα. Είναι συνεπώς συγκεκριμένα τα αρχιπελάγη, στα οποία αυτά τα εκτροφεία μυδιών μπορούν πραγματικά να κάνουν τη διαφορά. Είναι πολύ δύσκολο να μαντέψουμε πόσα εκτροφεία μυδιών χρειάζονται, αλλά όπως έχω πει, είναι πολύ σημαντικό να λάβουμε μέτρα. Και, επιπλέον, η καλλιέργεια μυδιών δεν είναι καλή μόνο για τη θάλασσα, είναι καλή και για τους ανθρώπους, γιατί δημιουργεί θέσεις εργασίας, δημιουργεί νέες πρωτεϊνικές πηγές που μπορούν να χρησιμοποιηθούν σε τροφές για ψάρια ή ζωοτροφές. Έτσι μιλάμε για περίπου εκατό εκτροφεία μυδιών που θα ήταν ήδη ένα πολύ μεγάλο βήμα».


Ονομάζεται Α. Κάθε πρωί ξυπνάει στο σώμα και στη ζωή ενός διαφορετικού ανθρώπου. Ποτέ δεν ξέρει από πριν ποιο θα είναι το άτομο μέσα στο οποίο θα βρεθεί. Αν θα είναι αγόρι ή κορίτσι, λευκός ή μελαμψή, χαρούμενος ή θυμωμένη. Το έχει αποδεχτεί όμως, έχει ορίσει μάλιστα και τους κανόνες: δε δένεται πολύ, μένει διακριτικά στη ζωή των άλλων και δεν ανακατεύεται στην καθημερινότητα που μοιράζεται για μία μόνο μέρα. Ώσπου ένα πρωί ξυπνάει στο σώμα του Τζάστιν και γνωρίζει την κοπέλα του, τη Ριάννον. Τότε νιώθει ότι βρήκε επιτέλους κάποιον με τον οποίο θέλει να είναι μαζί. Κάθε μέρα. Ένα υπέροχο βιβλίο που θα μιλήσει στην καρδιά κάθε εφήβου που ψάχνει μια αγάπη κι ένα σώμα για να τη μοιραστεί. Κάθε μέρα άλλο σώμα. Κάθε μέρα άλλη ζωή. Κάθε μέρα αναζητά το ίδιο κορίτσι.\nLevithan, David (Συγγραφέας)\nΟ Ντέιβιντ Λέβιθαν είναι καταξιωμένος συγγραφέας πασίγνωστων εφηβικών και νεανικών μυθιστορημάτων στις ΗΠΑ. Κάποια απ΄ αυτά τα έχει γράψει μαζί με μεγάλα ονόματα της νεανικής λογοτεχνίας, όπως τον Τζον Γκριν ή τη Ρέιτσελ Κον. Αρκετά απ΄ αυτά έχουν γίνει ταινίες. Ζει στο Χομπόκεν του Νιου Τζέρσεϋ και εκτός από τη συγγραφή ασχολείται και με την επιμέλεια βιβλίων σε μεγάλο εκδοτικό οίκο των ΗΠΑ.\nΗ Μαχαμπχάρατα με τα μάτια ενός…\nΧρωματίζω τα ζώα\nΤο ταξίδι των λουλουδιών


ΠΥΡΑ Μωραΐτη κατά Σαμαρά – Βενιζέλου: «Παίζουν τη χώρα στα... - Star.gr\nΠΟΛΙΤΙΚΗ - ΟΙΚΟΝΟΜΙΑ Παρασκευή, 12 Δεκεμβρίου 2014, 09:29\nΠΥΡΑ Μωραΐτη κατά Σαμαρά – Βενιζέλου: «Παίζουν τη χώρα στα ζάρια»\n«Τυχοδιωκτικά μυαλά αυτά που αποφάσισαν την δραπέτευση»\nΣκληρή κριτική εναντίον του πρωθυπουργού Αντώνη Σαμαρά και του αντιπροέδρου της κυβέρνησης Ε. Βενιζέλου, για την απόφασή τους να επισπεύσουν τις διαδικασίες για εκλογή Προέδρου της Δημοκρατίας, άσκησε ο βουλευτής του ΠΑΣΟΚ, Θ. Μωραΐτης, μιλώντας στην πρωινή εκπομπή του ΑΝΤ1.\n«Είμαι ένας από τους βουλευτές του ΠΑΣΟΚ που τα τελευταία δυόμισι χρόνια σηκώσαμε ένα πάρα πολύ μεγάλο βάρος, ψηφίζοντας πολλές φορές πράγματα που κι εμείς δεν τα πιστεύαμε. Θα έπρεπε λοιπόν να σεβαστεί και ο πρωθυπουργός και ο αντιπρόεδρος της κυβέρνησης τις μάχες αυτές που έχουν δώσει οι βουλευτές τους. Και το λέω αυτό, γιατί η απόφαση, με τον τρόπο που πάρθηκε, λυπάμαι που το λέω, αλλά είναι μια δραπέτευση», είπε ο κ. Μωραΐτης και πρόσθεσε:\n«Δεν ξέρω τι μυαλά είναι αυτά, θα τολμούσα να πω τυχοδιωκτικά μυαλά που στο μυαλό τους προφανώς έχουν το σενάριο της αριστερής παρένθεσης. Κι αυτό γιατί για ότι γίνει στη χώρα τις επόμενες 20 μέρες θα ευθύνονται αυτοί που κυβερνούν, και όχι αυτοί που θα έρθουν μετά».\nΟ κ. Μωραΐτης, εξέφρασε την άποψη ότι η κυβέρνηση θα μπορούσε να εξαντλήσει όλα τα κοινοβουλευτικά της όπλα και να πάει σε εκλογές όταν θα ήταν ανάγκη, ενώ ξεκαθάρισε ότι θα ψηφίσει για Πρόεδρο τον κ. Δήμα, παρά το γεγονός ότι όπως είπε, το ΠΑΣΟΚ δεν ρωτήθηκε για τη συγκεκριμένη επιλογή.\nΟ βουλευτής του ΠΑΣΟΚ όμως δεν δίστασε να κατηγορήσει τον Αντώνη Σαμαρά και τον Ε. Βενιζέλο ότι παίζουν τη χώρα στα ζάρια με τις αποφάσεις που παίρνουν.\n«Οι ώρες είναι πάρα πολύ κρίσιμες και δεν μπορεί κανένας να παίζει με τις τύχες της χώρας. Αυτοί που αποφάσισαν την αριστερή παρένθεση, παίζουν στα ζάρια τη χώρα. Εγώ λοιπόν εύχομαι να εκλεγεί Πρόεδρος της Δημοκρατίας, και σύντομα να πάρουμε τις αποφάσεις μας για να κλείσει η διαπραγμάτευση, να πάρουμε την απόφασή μας για το χρέος και να πάρουμε ίσως την πιο σπουδαία απόφαση, για συνταγματική αναθεώρηση», είπε.\nΠάντως, ο κ. Μωραΐτης ξεκαθάρισε ότι είναι βουλευτής του ΠΑΣΟΚ και δεν θέλει να κόψει τους δεσμούς με το κόμμα του και τους συντρόφους του. Σε ερώτηση μάλιστα για το αν θα ακολουθήσει τον Γ. Παπανδρέου στο νέο του κόμμα, αν γίνουν εκλογές, είπε:\n«Εγώ δεν είδα τον Γιώργο Παπανδρέου να λέει ότι θα κάνει κόμμα. Είπε ότι θα αναλάβει την ευθύνη του, αν δε βγει Πρόεδρος της Δημοκρατίας. Με ενδιαφέρει η παράταξη, όπως και τον Γιώργο Παπανδρέου. Οι ώρες είναι κρίσιμες και οι πολιτικοί πρέπει να αναλάβουν την ευθύνη τους».


IGS - Ασφαλίσου online με εγγύηση χαμηλότερης τιμής!\nΜιαούλη 36, Γέρακας 153 44\nΔευτέρα - Παρασκευή: 9:30π.μ.–5:00μ.μ.\nD.A.F. Ομαδικά Συνταξιοδοτικά Προγράμματα\nΝομική προστασία ξενοδοχείων & τουριστικών καταλυμάτων\nΔιαγνωστικές εξετάσεις για όλους\nΑσφάλιση Κοινοχρήστων Χώρων\nΤο γραφείο μας προσφέρει προσωποποιημένες και εξατομικευμένες ασφαλίσεις που αφορούν τόσο ιδιώτες όσο και εταιρείες. Μεταβείτε στις επόμενες σελίδες προκειμένου να ενημερωθείτε για τις λύσεις που μπορούμε να σας προσφέρουμε, ευελπιστώντας ότι θα βρούμε μαζί το πεδίο συνεργασίας μας. Το γραφείο μας δραστηριοποιείται από το 1996 στην ασφαλιστική αγορά, με συνέπεια, ήθος, εχεμύθεια και φυσικά με απόλυτο επαγγελματισμό.\nΔιεύθυνση: Μιαούλη 36 Γέρακας 15344\nΤηλέφωνο: +30 210 9858882\nΑσφαλίσου online με εγγύηση χαμηλότερης τιμής!\nΕύκολα, Γρήγορα, Δωρεάν\nΕπιλογή Οχήματος Αυτοκίνητο Μηχανή Φορτηγό Ταξί\nΟι καλύτερες ασφαλιστικές υπηρεσίες για εσένα\nΠληρώστε & εκτυπώστε το ασφαλιστήριό σας εύκολα σε 2 απλά βήματα!\nΚαλώς ήλθατε στο Print&Pay που σας παρέχεται απο Ασφαλίσου και κέρδισε με την IGS insurance specialist ...since 1996!\nΕίναι μια σύγχρονη εταιρεία διαρκώς αναπτυσσόμενη και εξελισσόμενη σύμφωνα με την τρέχουσα τεχνολογία και τις απαιτήσεις της σύγχρονης αγοράς.\nΈχουμε επικεντρωθεί στις ξεχωριστές ανάγκες των πελατών μας και τους υποστηρίζουμε ώστε να βελτιώσουν την ανταγωνιστικότητα και την αποδοτικότητά τους.\nΜε κορυφαίες εταιρίες της παγκόσμιας αγοράς της Ασφαλιστικής Βιομηχανίας της δίνουν την δυνατότητα να αναπτύξει και να διαθέσει προηγμένα ασφαλιστικά προϊόντα.\nΆΡΙΣΤΗ Με βάση 86 αξιολογήσεις.\nVery helpful reliable trying always for best results\nΔιονυσιος Γιαννακοπουλος (ΣΠΑΝΑΚΟΣ)\nΤέλεια εξυπερετηση και ασυναγωνιστες τιμές!!!!!\nΟ καλύτερος ασφαλιστής με δια φορά πάντα δίπλα σου σε ότι χρειαστείς\nΜε κύριο γνώμονα το συμφέρον του πελάτη, το ασφαλιστικό γραφείο του κου Γεωργιάδη προσφέρει εξατομικευμένες συμβουλές και προτάσεις. Ο κος Γεωργιάδης ασχολείται με πραγματικό ενδιαφέρον στις ανάγκες των πελατών του και δίνει πάντα τις καλύτερες λύσεις. Κυρίως όμως είναι πάντα παρών σε οποιοδήποτε πρόβλημα ανακύψει, δίνοντάς σου την βεβαιότητα ότι στα δύσκολα δεν είσαι μόνος, είναι και εκείνος δίπλα σου,πρόθυμος να βοηθήσει!!!\nΧρειάστηκα καθοδήγηση στην επιλογή ασφαλείας υγείας για μένα και τον γιό μου και ο κ. Στέφανος Γεωργιάδης ήταν άψογος,μου πρότεινε την καλύτερη λύση και με βοήθησε στην διεκπεραίωση των δικαιολογητικών εγγράφων. Πρόσφατα υποβληθηκα σε μια σοβαρή χειρουργική επέμβαση σε ιδιωτικό οφθαλμολογικό κέντρο και από την πρώτη στιγμή έχει ασχοληθεί με όλη την διαδικασία,δεν χρειάστηκε πάρα μόνο να του προσκομίσω τα ιατρικά πιστοποιητικά. Σε πολύ λίγο χρονικό διάστημα η ασφάλεια μου επέστρεψε όλο το ποσό που είχα πληρώσει. Αισθάνομαι ασφάλεια,ξέρω ότι ανά πάσα στιγμή,σε ότι θα χρειαστώ ο κ.Γιωργιάδης θα είναι δίπλα σε μένα και στην οικογένεια μου,με σεβασμό και επαγγελματικό ήθος. Σας ευχαριστώ πολύ.\nΒραβείο παραγωγικότητας !!!!\nΌταν έχεις να ανταγωνισθείς 1.500 άξιους συναδέλφους εχει από μονο του αξία, αλλά κυρίως της αξίας που έχει καθώς το συγκεκριμένο αφορούσε την περίοδο της καραντίνας.\nΈνα Μεγάλο, ένα Τεράστιο ΕΥΧΑΡΙΣΤΩ σε όλους τους πελάτες μου και σε έναν έναν προσωπικά…\nΠαγκόσμια ημέρα οικογένειας, εσύ την έχεις προστατέψει ;\nΓια εσένα, η οικογένεια σου είναι ότι πολυτιμότερο. Με αφορμή την Παγκόσμια ημέρα Οικογένειας στις 15 Μαίου, δες πως μπορείς να την προστατέψεις. Δεν χρείαζεταο κόπο, απλά καλό προγραμματισμό….\nΣτασιμοπληθωρισμός: Προστατεύσου από την απειλή του\nΠώς ο στασιμοπληθωρισμός επηρεάζει τους μισθούς και τις καταθέσεις μας…\nCopyright © 2022 IGS | All rights reserved.


"Καλό Μεσημεράκι": Η στρατιωτική περιβολή του Γιάννη Σπαλιάρα και η "μάστιγα" του ζεύγους Τανιμανίδη-Μπόμπα - Znews\n“Καλό Μεσημεράκι”: Η στρατιωτική περιβολή του Γιάννη Σπαλιάρα και η “μάστιγα” του ζεύγους Τανιμανίδη-Μπόμπα\nΟ χτεσινός… καιρός της Βάνιας μας ταξίδεψε στο Κάτω Κλείσμα της Τήνου…\nΟ Νίκος Μουτσινάς ξεκίνησε το stand-up της εβδομάδας με το αγιοβαλεντίνικο concept του My Style Rocks Gala.\nΙδιαίτερη εντύπωση του έκανε η άκρως αποκαλυπτική εμφάνιση της Κατερίνας Στικούδη, ενώ τα ξεκατινιάσματα “έδωσαν” και πήραν”!\n“Η Στικούδη το απόλυτο “καλό μεσημεράκι” με ένα -ίσα που- σκίσιμο από πατούσα μέχρι γκιώνη”, σχολίασε για την εντυπωσιακή παρουσιάστρια.\nΗ αποχώρηση της Δήμητρας Αλεξανδράκη συγκλόνισε τον Νίκο Μουτσινά και προκάλεσε την παραγωγή να την ξαναβάλουν στο παιχνίδι με ένα τραγούδι.\nΟ full in love Αλέξανδρος Μπουρδούμης έκανε χαμό στην Άννα Βίσση, αφού ζήτησε σε γάμο την αγαπημένη του, Λένα Δροσάκη μπροστά στα έκπληκτα μάτια όλων, ενώ ο Γιάννης Σπαλιάρας παίζει τον στρατηγό σε ιρανική ταινία και μας το δείχνει με φωτογραφία του από τα γυρίσματα.\nΗ μάστιγα του Instagram Σάκης Τανιμανίδης και Χριστίνα Μπόμπα “έπνιξε” την πλατφόρμα ανήμερα του Αγίου Βαλεντίνου και τάραξαν τον παρουσιαστή σε τέτοιο βαθμό που τους προκάλεσε να μην ποστάρουν τίποτα για ένα 24ωρο.\n“Παιδιά τι ήταν αυτό που ζήσαμε”, παραπονέθηκε ο Νίκος.\nΤον χτεσινό καιρό μας ανέλυσε η Βάνια και στη συνέχεια μας διηγήθηκε τις διακοπές της στην Τήνο, όπου γνώρισε το νοσοκόμο Κωστάκη, ο οποίος, αν και την περιποιήθηκε δεόντως, δεν ήθελε σοβαρή δέσμευση…


Ευτυχώς δεν φτάσαμε ακόμα στην κορύφωση της κρίσης που πολλοί φαντάζονται πως θα είναι η απώλεια εδαφών ή θαλασσών. Η απίσχναση, η σμίκρυνση, η λιγόστευση και η εν τέλει η καταστροφή.\nΑπό τις αρχές της β’ δεκαετίας του νέου αιώνα φάνηκε πως έκλεισε ένας κύκλος σχετικής ευημερίας που ξεκίνησε από την μεταπολίτευση. Ο κύκλος αυτός των 50 περίπου ετών έδωσε τη θέση του στην αρχή ενός νέου κύκλου υφεσιακού αυτή τη φορά που το τέλος του δεν φαίνεται στον ορίζοντα. Όχι γιατί τον αναπαράγει η πανδημία αλλά γιατί το υλικό της κοινωνικής οργάνωσης που δημιουργήθηκε δεν είναι ισοδύναμο των απαιτήσεων του καιρού μας. Δυστυχώς τόσο ατομικά όσο και θεσμικά, το καθολικό σύστημα και τα μέρη του βρίσκονται σε αποσύνθεση. Φυσικά υπάρχουν και οάσεις αποτελεσματικότητας που επιτρέπουν σε κάποιο βαθμό την αισιοδοξία και τον σχεδιασμό μακροπρόθεσμων προγραμμάτων σε κάθε τομέα αλλά αυτές οι οάσεις θα πρέπει να επεκταθούν και να καλύψουν ολόκληρη την οικονομική και κοινωνική ζωή το γρηγορότερο δυνατό.\nΠως θα γίνει αυτό είναι το μεγαλύτερο ζητούμενο. Την απάντηση την περιέχει το ίδιο το ερώτημα. Θα πρέπει να αφεθούν ελεύθερες συνθήκες ξεσπάσματος όλων των αποστημάτων που αφορούν σε κάθε τομέα, από τον πολιτιστικό έως τον πολιτικό, διατροφής, διαπλοκής, ανήθικης αισχροκέρδειας και όποιων άλλων διαταραχών που δεν φαντάζεται τώρα ο νους, να καθαρίσουν τα στομωμένα κανάλια της μεγάλης και μικρής εξουσίας από άρρωστα πρόσωπα και συσσωρευμένες βρομιές ώστε να επιτευχθούν απρόσκοπτες λειτουργίες από το νέο κινητοποιημένο δυναμικό.\nΠοιος θα το κάνει αυτό; Είναι το δεύτερο μεγάλο ερώτημα. Το ποιος, αφορά στην ανθρώπινη προσωπικότητα, στο φορέα, στο υποκείμενο. Αυτό είναι και το πιο δύσκολο να απαντηθεί. Η ιστορία όμως στην οποία θα πρέπει να καταφύγουμε μας δίδει την απάντηση. Το συλλογικό υποκείμενο, συνιστώσα του οποίου θα είναι το πολιτικό πεδίο, θα συγκροτηθεί από τις επιμέρους στοιβάδες των θεσμών που τώρα είναι καθυποταγμένες στις κυρίαρχες εξουσίες. Για παράδειγμα αν το κυρίαρχο στο χώρο του θεάτρου βρίθει από διαστροφικές συμπεριφορές της ελίτ που κυριαρχεί, στο δεύτερο επίπεδο υπάρχουν παράγοντες, ηθοποιοί, διαδικασίες, λειτουργίες, που είναι και θεωρούνται απολύτως υγιείς και ικανές να οδηγήσουν σε υψηλότερο επίπεδο το χώρο τους. Έτσι σε κάθε τομέα, είτε του κρατικού συστήματος είτε του πολιτικού.\nΈνα άλλο ερώτημα που ανακύπτει είναι το πότε, δηλαδή το χρονικό διάστημα, στο οποίο θα συντελεστούν οι διαδικασίες αυτές. Η απάντηση είναι η εξής εν προκειμένω. Όταν όλα τα αρρωστημένα αποστήματα σπάσουν και οι διεφθαρμένες κοινωνικές απολήξεις εκκαθαρισθούν. Αυτό το χρονικό διάστημα δεν είναι μικρό και ταυτόχρονα συνιστά και το μεταβατικό διάστημα το οποίο και θα κρίνει την επιτυχία ή όχι των ριζικών αλλαγών που απαιτούνται για την κοινωνική και πολιτική εξυγίανση.\nΤέλος ένα ακόμα ερώτημα στο οποίο θα πρέπει να απαντήσουμε είναι το προς τι, για ποιον θα πρέπει να γίνει όλο αυτό. Η απάντηση είναι εύλογη και απλή. Για την αντιμετώπιση των απειλών που καιροφυλακτούν τόσο στο εξωτερικό όσο και στο εσωτερικό. Η Ελλάδα οφείλει να διατηρηθεί και να αναπτυχθεί εκτελώντας καθήκοντα ιστορικής συνέχειας αιώνων. Η κοινωνία της, οι θεσμοί, και τα παραγωγικά της συστήματα αν δεν εξυγιανθούν πολύ φοβάμαι ότι θα παραδοθούν έρμαια και ανήμπορα για αντίσταση στη σωρό των ιστορικών απολιθωμάτων.\nΣ’ αυτά τα μεταπολεμικά χρόνια που ακολούθησαν έχει αποδειχθεί ότι ο συγκεντρωτισμός του πολιτικού και διοικητικού συστήματος δεν είναι σε θέση να αντιμετωπίσει θετικά τα μεγάλα μεγέθη. Ιδιαίτερα ο κρατικός μηχανισμός οφείλει να επιτρέψει τη λειτουργία νέων αποκεντρωμένων δομών, σε νέες μικρές και ευέλικτες κατανομές εντός των οποίων θα αξιοποιηθούν όλα εκείνα τα σύνολα των τοπικών πληθυσμών που μάχονται για την εξυγίανση του δημόσιου και ιδιωτικού χώρου. Γιατί είναι πιο διαφανής, πιο ορατή, πιο λειτουργική μια δομή διακυβέρνησης ελεγχόμενης κλίμακας παρά μία δομή τεραστίων διαστάσεων ο έλεγχος της οποίας είναι ανθρωπίνως αδύνατος.